url: =Vuanzi Pu Pau Lun Hong Vaikhak Thu le Late (10 February 2018). - Laibu Saal\nHome > Thuluui/Articles > Vuanzi Pu Pau Lun Hong Vaikhak Thu le Late (10 February 2018).\nVuanzi Pu Pau Lun Hong Vaikhak Thu le Late (10 February 2018).\nVuanzi Pu Pau Lun Hong Vaikhak Thu le Late.\n10 February 2018 ni Chin State Kumpi Social Minister Vuanzi Pu Pau Lun tawh a Minister Office sungah Kiho Khopna pan Hong Vai Khak Thute\nKiho Kipatna ……\nI sungah a teng Vaphual: Vaphual pen i thupisak zah in i lungsim sungah teng zolo hi. Takheuh bang pen Japan te guh zongkikna tawh kizom in a kithuahpih Japan ulian pa kiangah hih mun pen misi kha lang mahmah in a kilau na mun hi ka cih leh a khut hong lam in paaina hong pia lian hi. Pusa in cih pen dawi hi lo hi. A pu a pa te guh a top theisun uh tawmkik in hoihtak a vuisak uhi zen hi. Hoihtak in zahtakna kipialo a a mangthang ding a phallo uhi zen hi.\nNgeisok kung Itzia: Ngeisok kung kiphuk vai pen huat man a a kiphuk hilo hi. A ki-itna le manpha sakna tawh inn zepna, biakinn zepna ding a kila hi zaw hi. Ngeisok pak ki lo in akung bangin aki phuk pen Vice President Vanthio bang in zanmah a ka thugen hong ki thupi simlohna, hong simmawhna hi ci-in heh mahmah hi. Lungdam bawl hun ah Taksing tawh biakinn zem, Ngeisok pak tawh biakinn zem cih pen a kizang den khat hi. Ngeisok pen tua cih lawh ding ahihloh lam a kitheilo hi sa zaw ing.\nSiamsinna le Kalay University: Ko bel Khai Kam College hun a lap kha pawl hi in Khai Kam College ci khial kha pahpah ing. Kalay University huang pen seh li suah seh thum Zogam hi. Mailam ah ei ading thupi ding hi. Tedim, Tonzang pan a te ading Kalay University mah hong lem pen ding hi. Kalay University pan a kingah thei tampi tak pen Hakha College pan ngah zolo ding hi hang. Paina ding ciahna ding bek en leng zong hong lemzaw thamtham ahih manin Kalay University mah bulphuh ding hong kisam hamtang ding hi.\nZin hong tung un: Thu tuamtuam tawh hong pai zin khempeuh phial hong tung uhi. No zong hong tung lel un, Company te bang Tender vai tawh hong pai pen a masa lam bang hong tung ngeingai lel uhi.\nChin State sunga omte Hamphatna: Mailam ah Khai Kam thahat sak zo leng tampi tak hoih zaw ding hi. Opportunity khatpeuh ah Chin State sung ahih leh ahih loh tampitak kilamdanna om hi. Education College ading Chin State pan Top Ten lak ding cih pen thu masa hi. Tua dan tak ciang Hakha, Tedim, Falam cih pan a te mark pen a dang township pan a te in dem zolo hi. Township pawl khat bang pan hong kihel zolo pah hi. Township sim pan hong kihel theih nadingin township sim pan Top Ten teng lak dingin ka vaihawmsak hi. Township Sehtan 10 ta khit ciang a awng lai teng pen State bup pan in ensakkik pan ing. Tua tawh Education College ah township zui in Ratio kikimtak hong kah thei hong suak hi. Nursing zong tukum ciangin ni dang sang a tamzaw a kilak nading ka vaihawm a, tu kum pan kipan a lakzah hong khan ta uhi.\n(Thutampi sungpan hi teng ka ciamteh khapak hi. Ko lampan gennop thu tuamtuamte lungduai tak hong ngaihsak khit ciangin hong hawpkhiat kammalte ciapteh theihzah ka na ciamteh uh hi. Hong vaikhak sungpan ciamteh theih sunsun teng gelh beh lai ni)\nMarch kha ciangin Tedim ah ကေလး စာေပ ပြဲေတာ္ bawl ding ka geel lai tak hi. Laisimna pen bang ci in khangsak (ျမွင့္တင္) zo ding i hiam cih pen lunggulh mahmah ing. Mindat ka pai ciangin Lai na lim sim mahmah uhi. Lai ukna na sang (စာေပ စိတ္ဝင္စားမႈ ျမင့္) mahmah mawk hi. Demographic & Health Survey tungtawn a ki-et ciang သတင္းစာ (Newspaper) a sim pen Chin State ah 12% cinglo cih kimukhia hi. Tedim le Tonzang bang a tuam in ki-en leh nak tawm in teh , Siamsinte lam pan in zong ကေလး စာေပ ပြဲေတာ္ ading pan hong la un, Demographic Survey dan bawl khawm ding mapang khawm ding hi hang. Lai (စာေပ) bangci khantohsak ding (ျမွင့္တင္) ding cih ngaihsun khawm leng ut ing, အစိုးရ (Government) le Siamsinte bang ci mapang khop theih ding, bang ci sepkhop theih ding cih kikum khawm ding hi hang.\nKei zong စာေပ ေလ့လာမႈ (Literature Reading) tawm ing. Vuanzi bang a sem dingte in Laisim loh phamawh hi. Tunzong Laisim ding nak tam lua mahmah hi. Alo theilo a sim ding hong phamawh hita hi. Lai pen a kisim ciatciat tha pai hi. Hun ngah sung khempeuh hite khempeuh a kisim thapai hi. (A room sunga sim ding a akoih Laibute hong lak kawm in… ) Hun mawk awn cih bang peuhmah om thei lo hita hi. စာေပ ေလ့လာမႈ a hoih khinsa hileng tampi tak a nuam tuam ding na hi hi. Tedim ah ကေလးစာေပ ပြဲေတာ္ pen ျပန္ၾကားေရး (Information Ministry) side pan a kivaihawm ding hi. Ei ading cihna le Laisim a kihat zawk deuh khak leh cihna tawh ka vaihawm tantan hi.\nPrimary Model School cih အတိုင္ပင္ခံ ပုဂၢိဳလ္ (State Councellor DASSK) mahmah in a lunggulhzia tawh a kituak lian ding a Design a geel စံကိုက္ မူလတန္းေက်ာင္း pen a kipatna in Kawlgam sungah mun 15 ah a kipia ding hi in Chin State Zogam ah zong (1) ki ngah ding hi. Tua ban ah\nTulaitak လူမႈ ဝန္ထမ္း (၄) cih khat kisam ei. ( zum nasep vai kei teldan a kong gelhkik hi by Zam Thuam ) ညေစာင့္ mun hi. လူ/ကယ/္ျပန္ Ministry ah zong Chin State ah zum hong hon na ding na ngen ing. Tun bel ေဘးအႏၱရာယ္ ဆိုင္ရာ စီမံခန္႕ခြဲမႈ ဦးစီး ဌာန kici hi. Chin State ading mun (4) hong pia uhi. Tonzang, Thantlang, Matupi le Paletwa ah kihong ding hi.\nNaungekte le a Nute kepna tawh kisai Chin State in atuam hamphatna a kingah, a kisem pen MCCT hi. I gam sungah na kitam theih nai hetlo hi. “Life begin 1000 Days” ci-in Nu gil sungah Naungek ding a a kipat lian pan Ni Tul khat sung pen a thupi pen hi cih tawh nau le a nu ading panpihna piakna hi. Mi khat ading hih hun pen a thupi pen hi ci uhi. UN te LIFT fund pan Chin State in a kingah hi. Mai ciangin kumpi fund hong hi sak ding hi ung ka cih leh Mr Andrew thusiamna tawh a kingah cih ding hi. MCCT in 2018/2019 sungah naungek le naupang (40000) panpih zawh ding pen a goal hi.\nOld Age Khanghamte ading khanghamte huhna pen kum 90 tungsiah piak ding a cih uhi in, ko Chin State ading in kum 85 hong cihsak un ci-in ka dek san laitak hi. Ning kum sazian lakna (Data collecting) ah kum 90 val pen 164 pha hi. Pawl khat in hong nusia khin mawk in tun bel tuazah cing nawn lo ding hi. A Kawlgam bup tak ciang kum 85 hi leh a mi hong tam lua leuleu dan hi-in Chin State ading bel a kituam nget ngiat hi.\nNo zong Na zinna uh, na hawhna uh ah Sanginn hoihlo lua a om leh hong zasak un. Type-C ci-in tua tawh Sanginn a manlang in kilamsak hi. သဘာဝေဘး (Natural Disasters) hang a kisiate huhna ding a kumpi hong geel thak cih ding hi. (Sanginn hoihtak a kilam zolo, Vuanzi pa mahmah in tuak kha a hih Type-C tawh a kilamsak sang pawl khat I man power point tawh hong lak hi) Hih pen kum nih project hi-in a kum masa in a bul, a kal, a khumte a man dingin kisemsak in ျပတင္းေပါက္ nuaiciang ki-umsak hi. A kumkik ciang a man dong sem cih dan hi. ဒူးလံု ci in ျပတင္းေပါက္ nuai ciang umsak hi. Kumpi sumlom, ေငြလံုးေငြရင္း tawh a kisem hi. Kumpi in sum ba phot a a sep hi. Sanginn ding a a kilawmlo, a hoihlo lua na muhkhak na tuah khak uh leh manzaih in အမႈတြဲ bawl a တင္ sak un. Type C tawh hileh a nawh in kingah hi.\nCidamna lam: အဏု အဟာရ chekna cih khat tawh Chin State pen ကြက္ (၃၀) (Khen 30) in အကြက္ရိုက္ (Khen) khit ciang tua sung mite si, zun, ekte laksak in cold chain tawh Mandalay puak ding uhi. Tuapan a result tung en in nutrition kisap dan kipia ding hi. Bang mun a te bang ခ်ိဳ႕တဲ့ (kisam) hiam cih en pha ding uhi. Tua a thanemnate a dip theih nadingin အဟာရ vaihawmsak ding hi. Cidamna lam ah a thanem deuhna a om khua om hi. (Iodine kisam deuh, lawlbawl deuh… cihdan a tuak khua om mah ai ve…-kuppihna) Tuate a result tung pan ki-en ding hi.\nCidamna lam tawh kisai in ka sep sungpan a lamdang deuh pawl khat gen leng Falam Nursing Sang ah kum simin sangnaupang thak 66 ta bek a lak den hi in, cidamna lam kep ding kisam hi cihna tawh ka nget beh ciang tukum sangnaupang thak 83 hong laksak uhi. HA (Health Assistant)pen kicing zo mahmah lo, a sang lah Magway bek ah om in ei kiangpan a hamsatna gen thei ing. Paletwa bup ah mi tul 90 kim om in HA khat bek om hi. 1:90000 hong suak hi. Tua thu ka တင္ျပ ciang Paletwa ading 4 hong piak beh sak uhi.\nNgimna: Party lianpi te ah i kihel zongin ei gam ading asem pen midang hilo, ei mah hilel hi. Amasa lai in USDP sin khin hang. Aman hi ta. Tutung ading ZCD in mun 6 kingah in tua sungpan ken Vuanzi hong ngah thei ing. ဝန္ၾကီးခ်ဳပ္ (Chief Minister) khawng tup ding pen ei ading hi nai kei. Ei ading khantohna a gen nuam hi lel ihih manin liatluat ding kul nai lo hi. I gam bang ci puah ding cih design a bawl ding hi pan hang. Tua sungin ei le ei hat ding hi hang. Ei term sungah project a om thei khempeuh guang ding hi hangHih ႏိုင္ငံေရး ah ka lut ding takciang ka ngah Lai Siangtho mun pen Samaria numei nu le Topa Zeisu kihona thu hi. Tua ka et ciang kei ading ka Mission pen Diplomacy hi na ci ing. Mi tawh kipawl ding, Mi huai ding, Tedim-Tonzang te in Diplomacy bulphuh ding cihna hi. Township a olte tel in pawl pih to ding hi hang.\nNakzang Lei ading ton 60 pua zo World Bank Fund pan hong bawlsak ding a cih ciang zong lungdam lua zong lamen in tua ding ngak ing. Tua laitak GRF ci in tax refund hong lut ciang State Budget million 1500 hong om thei ding hong hi hi. World Bank te in tuma pek in lawm Vung Suan Mang tawh lampi a zon uh pen tudong kibawl lo a om ka ngaih sunkik kha hi. Tua ciangin State fund la in tua tawh bawl ding ka tel hi. Tun bel hong lem hi ta, World Bank te ngak leng bang ciang lem ding cih gen theih omlo, zong bawl lo thei ding hi mawk hi.\nKei lian in bel ျပည္နယ္ အေရး bek စိတ္ဝင္စား ing. Minam i cih pen hamsa hi. သတ္မွတ္ dan ding zong hamsa hi. ခ်င္းျပည္နယ္ (Chin State/Zogam) ngiat hoihsak ding, Singapore Minam cih bang omlo, ahih hang Singapore gam sunga omte in nuam sa mahmah lel uhi. A gam uh ah Minam kim om in the, State limlim develop sak ding. College cih khawng tamlua cih bang omlo hi. Hakha, Kalay a om University, College te ei a suah ding, Mindat in zong tun leitang Acre 300 koih khin ta (mipi piak khiat), a gam sung ah om ihih manin nial lo ding hi hang.\nTulaitak pen kihelna tawh အခြင့္အေရး (chance) lak ding hun hi. Ei pen a zawn ding hita hi hang. Nidang pen nial, “No” tawh nang teltal hun hi. Tun tua hun hi nawnlo, kikhel ta hi. Falam gam bang en leng, ဝန္ၾကီးခ်ဳပ္ pa မဲဆႏၵနယ္ sungpan 40% bang pen Guite le Thawmte-te na hi uhi. A kibang hi hang hong ci uh hi. Chin cih pen amau zong a deih masa lua hilo in Chin Forum hun lai in Euro-Burma fund a ngah nading uha Chin cih pen a na pumlet teta na hi lel hi.\nMi i belh sang ei le ei kiguang (မမွီခို ဘဲ ကိုယ္တိုင္ ဝင္ေရာက္ ပါဝင္) ding hi hang. Makaite tha bang pen muan ding hilo in makaite vang bel a sep ding hi zaw hi. Mi tawh sem khawm ding, semkhawm thei in hi leng Ei plus Mi hong suak hi. ( ei thatang + mi te thatang) ISIS te bang a vomte bek ding i sak leh Mangkangte tampi tak na kihel hi. Amau a pawl dingin tua mite mahmah na zawn zo uhi.\nTuhun pen kideidan hun hilo hi. Nang hun, kei hun ci thei a, a hun neite tungah ki-ap nainai ding hi hang. Lampi hoih, inn hoih, nek le dawn nuntak nuam kicingna hong hileh cihna tawh gamvai (ႏိုင္ငံေရး) a kisem hi. Gamvai i sepna ahang pen hite hang hi. Ka zum nasep hun bel zingsang 8:30 AM pan kipan in nitak 6:30 PM dong mah ki hun bei hi in Nipi khuavak pan Sanni Ni dong himai hi. Tua ban ah khualzin nang om teh aki zin den kawm cih ding hi.\nZomi Siamsin Kipawlna-Kalay University te Silver Jubilee vai ding (Mualsuang, Magazine le bawl nading mun tawh kisai) Tungpi dotna a dawnna:\nMualsuang asuang in phut ding hi leng koi mun ah phut ding cih ngaihsut huai pah hi. ပညာေရး (Education) te adingin Mualsuang pen Laibu cih in tuat ing, ယဥ္ေက်းမႈ cih pen ျဒပ္ရွိ le ျဒပ္မဲ့ om hi. Tuate bang cih kep ding cih ngaihsut huai sa ing , I Puandum pen Falam te le Matupi te in pasalte puan in hong zang, Coat in hong khui ta uhi. Tuate ei Ngeina puan hi cih UNESCO lam ah bangci ah တင္ (Proof)samsam thei ding i hiam? Hih Jubilee bawlna tawh i Culture bangzah ciang promote bawl zo ding i hi hiam cih hong vaikhak nuam ing.\nLaibu i bawl nak leh Laibu saal (စာၾကည့္တိုက္) ah puak hamtang ding hang. A puak huai Laibu saalte ah tung kim sak hamtang ding hi hang. Gtna : Shillong ah Northeast India Library cihte Manipur University cihte bangah tun zo leng kip mahmah ding hi.\nJubilee hunpi bawl nading in ဘြဲ႕ႏွင္းသဘင္ ခန္းမ zat theih nading tawh kisai pen စစ္ကိုင္းတိုင္း ခ်င္းေရးရာ ဝန္ၾကီး tawh hi leh lem zaw thei ding hi. တာဝန္ neite hopih theih ding kisam zaw ding hi. Kei bang ka zinzinna ah ေထြအုပ္ te tawh kithuah in bangmah ျပႆနာ om ngeilo pah hi. Hong do zong omlo hi. Thu tampi tak pen kizopdan tawh kisai hi. I deih ngah ding thupi hi. ေတာ္လွန္ေရး i sep pen tua ding ( i deih ngah nading) a kisem hi.\nအား/ကာ (Sport) lampan in pen bawhlung tual etlawmlote puah nading zong om thei ding hi. Kei nuai ah pen ျပန္ၾကားေရး၊ ပညာေရး၊ က်န္းမာေရး၊ လူ/ကယ္/ျပန္၊ လူမႈဝန္ထမ္း pan kipan ဦးစီး ဌာန Department (14) om hi.\n(Tampi hong gen sungpan in note ka lak theihzah uh kong gelh khiakik hi. Ama gen dan lian hi lo in a genna tungpan ka ciapteh dan uhi zaw hi cih kong theisak hi. Hi teng ban ah nasepna tawh kisai a tuak khak thute le a thupi deuhte man tawh power point pan hong lak in ka en dimdem thei uhi. Vai tuamtuam a van kawm in hong hawp sawn thute zong kong gelh beh hi.)\n“ZCD Party in a zawhlohna mun pawl khat te bang a leh-et lo ding hong sa na om hi. Ken pen party in a zawhna mun a zawhlohna mun cilo in ahi thei zah in a kisapna en in ka sepsak hi. Hi bang mun ka tun ciang pen ka et ding mipi hi cihna tawh adang tampi en lo zaw in mipi en zaw ing. (Hih tawh kisai gentehna in hong zat nasep khiatnate kong hel nawnkei hi)”\n“Ko kiangah bel zin hong kitung ngiat hi. Hi teng ah zong hong kitung hi. Ko kianga zin hong tung a tamzaw pen khuapi sunga tengte sang khuata lampan hong paite hong tam tun zaw uh hi. (A pa nasepna munte le mi tawh kizopna pau kizom a a genna pan)”\n“Tu laitak ပညာေရး ေကာလိပ္ (Education College) kah ding sangnaupang khat na huh ing. A khua pen Tonzang Thangkai lam pan hi. Ami in Thahdo lam hi. Sang inn ding ka lamsakna pan hong thei kha na hi. A Nu in hong kha in nong et, nong vaihawmsak kul ding hi ci-in hong ap hi. A vaiteng ka vansak khit ciang a Nu ciahkik nading zong a vek in တာဝန္ vaipuak laksak suak loh phamawh ahih manin vaihawmsak suak ing. Amau pen ei tawh a kibatlohna ah a cih khat uh ci tinten in khel thimthum lo uh in tua pen thupi sa ing. Hong muang ing, hong vaihawmsak in ci-a hong kuan khia ngiat ngam hi. (Khangnote ading deihsakna le a veina tawh kizom in mawtaw tungah a gen thute sungpan)\nU Kim Tuang tawh aki Honate uh Short Note\nYouth Policy vai nasep na vaihawmnate uh a tang zai tak in hong zom to suak un, Mung (Leseik Mung) kiang ah zong hoihtak in ka na vaikhak hi, adiak in NGO sum huhna ahilo in ei le ei na hanciamna uh thupi hi, khangnote NGO pan in sum tampipi ngah pongin hih cih theih ding nasep kician ngaplo in sum tawh buai pen lungkham huai ta sa ing, Kumpi nasep ut Bachelor ngah khin Siamsinte in State Government Office ah Internship lut theihna ding cih pen amau aki zo te in hong Contact ding uh kisam hi. Omna ding le Nektawm ding bel amau le amau a kisik uh kul ding hi (Note: Siamsin Senior te lam pan in tuavai tawh kisai zuih ding theih ding akisam ToR gel kul hi), Ko sungah bel nasepna ah Chief Minister , Parliament Speaker le Kei tawh ko THUM teng ki thuza in ka gel khop uh atam zaw hi in vai om t eh lem mahmah hi. Tua ban ah Mindat Matupi Thantalang Haka Falam lam khangnote Print Media hat mahmah uh in ei zong hong phatzel hong phatlo zel cih bangin nasem zo uhi, Veng le pam ah khuasung ah thute zong adiak in Mipi gen theihna ding apiang sak thei thute pan kidal kholhna ding in Department thak ေဘးအႏၱရာယ္ ၾကိ ူတင္ကာကြယ္ေရး ဦးစီၤးဌာန bang aki pan ding hi ta hi, Khangnote Siamsinte mah hong thahat in veng sung ah thusia lasia om loh na dingin Social Media bek hilo Print Media zong hahkat in hi bang thute Media pan ahi zongin Activity tawh ahi zongin sep ding kisapna tam mahmah sa ing, Gtn in Haka, Falam, Thantalang, Mindat, Matupi akipan hilam bangah Khuasung ah meikat lohna ding Datsi, Diesel cih te kizuak sak nawnlo in khuapua ah kizuak sak hi, Tedim Sakollam khuasung bang ah Datsi, Diesel pump tawh a inn zuak om cih thu hong kipuak om, ko zong athu in ka kham uh hangin tuni dong kizuak veve cih thu kiza in Tedim ah om Khangno Kipawlnate tungpan Media pan ahi zongin Activity tawh ahi zongin tua Datsi Diesel zuakna vai bangmah thu aki zak loh pen lamdang sa ing. Inntual ah khangnote akipan mipi in gam khahtohna ding sep akul te mapang hong hat le uh ko lampan in zong For the People by the People cih mah bangin nasep na hong tangzai to zaw pah ding hi.\nZam Thuam Feb11,2018(2:17pm)\n(Proof Reading by Kim Tuang)\nDotna leh Dawnna/Interview Thuluui/Articles\nItem Reviewed: Vuanzi Pu Pau Lun Hong Vaikhak Thu le Late (10 February 2018). Description: Rating: 5 Reviewed By: cinpuzomi


timestamp: atn

url: =Mahatmao Ki Ahetu Ki Daya in Hindi\n01. Mahatmao Ki Ahetu Ki Daya in Hindi\n02. Mahatmao Ki Ahetu Ki Daya in Hindi\n03. Mahatmao Ki Ahetu Ki Daya in Hindi\n04. Mahatmao Ki Ahetu Ki Daya in Hindi\n05. Mahatmao Ki Ahetu Ki Daya in Hindi\n06. Mahatmao Ki Ahetu Ki Daya in Hindi\n07. Mahatmao Ki Ahetu Ki Daya in Hindi\n08. Mahatmao Ki Ahetu Ki Daya in Hindi\n09. Mahatmao Ki Ahetu Ki Daya in Hindi\n10. Mahatmao Ki Ahetu Ki Daya in Hindi\n11. Mahatmao Ki Ahetu Ki Daya in Hindi\n12. Mahatmao Ki Ahetu Ki Daya in Hindi\n13. Mahatmao Ki Ahetu Ki Daya in Hindi\n14. Mahatmao Ki Ahetu Ki Daya in Hindi\n15. Mahatmao Ki Ahetu Ki Daya in Hindi\n16. Mahatmao Ki Ahetu Ki Daya in Hindi\n17. Mahatmao Ki Ahetu Ki Daya in Hindi\n18. Mahatmao Ki Ahetu Ki Daya in Hindi\n19. Mahatmao Ki Ahetu Ki Daya in Hindi\n20. Mahatmao Ki Ahetu Ki Daya in Hindi\n21. Mahatmao Ki Ahetu Ki Daya in Hindi\n22. Mahatmao Ki Ahetu Ki Daya in Hindi


url: =ZAM Thupuak :: 28 June 2015 :: ZOMI DAILY\nposted on 27 June 2015 at 2:28 am Lomkholna: News, Newsletter, Refugee, ZAM, Zomi\n“Refugee te Malaysia ah nasep theihna kapiazo kei ding uh hi”\nJune 22 (Monday) ni-in UNHCR in Malaysia kumpi tungah gambeel/galtaai te nasep theihna ding huhna ngen uh hi. Tukum May 31 ni dong UN min ciaptehna ah mi 153,004 om in, Kawlgam panin 142,224 pha hi-in, tua lakah Chin State panin 49,340, Rohingya 46,581, Arakanese 12,298, Shan/Thai Yai 1,510 leh adang 7,538 hi uh hi. Tualo gam dang Sri Lanka pan 1,193, Somalia pan 1,072 leh Syria pan 938 pha uh hi.\nMalaysia gam sungah nasep theihna Kumpi tungah a va ngetsak uh pen phalna ki ngahlo hi. Minister te genna ah Refugee te nasep theihna ding vai tawh kisai pen Immigration thukhun tawh ki tuaklo hi. Malaysia Immigration thukhun sungah laibu lo tawh Malaysia sung lut peuhmah khasum ki pialo ding ci hi.\nTua banah laibu neilo Refugee te nasem sak mawk le hang Refugee a kihanthawn hong suak ding a gamgi ah a taang lai mi tul tampite hong lut ziahziah ding uh hi ci hi. Tulaitak in Malaysia gambupah gamdangmi nasem pen 1.9 Million om a, Refugee te nasep khuan pia le hang hih adang gamdangmi 1.9 Million ten zong Refugee ciaptehna ngen hamtang ding uh hi.\nTua banah ih gamsunga refugee te pen hehpihhuai kisa mahmah a, ahita zongin nasep theihna pia le hang a dangdang hamphatna pilna sinna sangkah theih nading, damlohna lam cih bang atuamtuam zong ih piak loh hong ki phamawh ding hi. Tua ahih manin nasem saklo ding hihang ci uh hi. Source : www. themalaysianinsider.com\nRSC CASI website tawh kisai theihhuai thu\n⦁ RSC na phi ni laidal khat tawh na MY No. leh https://casi.rescue.org ah na ettheih na ding (password) hong pia ding uh hi. Na ID dingin na MY No. hong hipah ding hi.\n⦁ Hih CASI (password) na neih naikei aleh na UN No./MY No. tawh RSC phone tawh ahi zong, email tawh ahi zong ki ngen thei hi.\n⦁ Hih CASI website ah tulaitak in Manglai, Kawllai, Malay leh Hakha lai tawh ki en thei a, sawtlo in Zolai tawh ki en theita ding hi.\n⦁ CASI website na et ciangin na DHS, IOM ding ahun na ki gelh ding hi. Ahi zongin RSC panin hong sap taktak ciang bek in a ni ding a kician pan hi. Ahang tuamtuam hang tawh ani pen kikhel thei hi.\n⦁ Na thu le la behlap nop a om leh RSC ah zasak in. Gentehna in, ta neihna, zi/pasal neihna, phone nambat laihna, gam thumna na tunna dingte omna thak piak nopna cih bang na neih leh ki laih thei, ki behlap den thei hi.\n⦁ RSC panin khemna (Fraud Case) hoihtak sitpha kik uh hi. USA gam panin 2015 December bei ah khemna tawh kisai kua teng paisuak thei ding hong gen thei dingin ki lamen hi. Tua bang a akisit kik khit ciangin RST kipuak kik te maban hong kizomto thei pan ding hi. Gam thumna khat peuhpeuh tun theih nading pen UNHCR tawh kisai bek hi.\n⦁ Khemna hang khat peuhpeuh tawh dan piak thuakte, tawl khat ngaksakna a thuakte RSC leh RST ah zasak hamtang in.\nAbeisa June 7, 2014 pan June 7, 2015 ciang kum khat sung ZAM sum le laidal tawh hong panpih mimal leh kipawlna teng\nMin Khua RM\nBiak Lam Tuang Lamzang 20\nCin Tung Nung Tuithang 100\nDal Kap Saizang 50\nDal Sawm Piang Anlangh 100\nDim Do San Sezaang 50\nDong Sawm Tung Keizang 100\nDr. J. M Ngul Khan Pau te innkuan 200\nEn Ngin Khual 20\nGin Khan Mung Ngalbual 100\nGin Tul Tuang Laaitui 50\nHau Dim Cing Tuimang 50\nHau Suan Lian Lailui 50\nJoseph Khup Tualzang 50\nJoseph Lian (MCF) 50\nKam Lem Thang Tuimang 50\nKam Sian Muang Mualnuam 200\nKap Khen Thang 50\nKhai Sian Muang Phaileng 50\nKham Sawm Mung & Cing San Lian Laaitui 50\nKhen Khua Tuan Keizang 300\nKhup Lam Thang Chantagyi 50\nKhup Lian Piang Tuicinlui 50\nKhup Sang Lian Suangsang 50\nLangh Khan Hang Lailo 50\nMa Man Sawbuayeshin 100\nMan Khen Dim Heilei 50\nMichel Mung 20\nMonica Muangnu Saizang 50\nMoses Pum Pau Sezaang 50\nNang Lian Mang Tuilangh 50\nNung Sian Khai Zozaang 20\nPaan Khup Pangzang 400\nPastor Pau San Lian Buanli 50\nPau Biak Lian Leilum 50\nPau Lian Khai Shawbuayeshin 50\nPum Lam Thang Pyidawtha 50\nRev. Dr. Cin Sian Pau Sezaang 50\nRev. Dr. GK Nang te innkuan 50\nSia Hau Khan Mang Japan 50\nThang Cin Hau & Kap Do Nang Ngalzang 50\nThang Kap Sing Tongsial 20\nThang Kim Khai Taaklam 30\nThang Langh Pau Keizang 50\nThang Sawm Lian Buan 20\nThang Sian Muang Vangteh 50\nTuan Kaih Mang Anlangh 50\nTun Muan Mung Laaitui 100\nCin Sian Gin Kapteel A4 laidal 500\nSuan Cin Buanli A4 laidal 800\nThang Sian Tung & Nang Lian Tung A3 laidal 500\nPawlpi & Kipawlna tuamtuam RM\n⦁ Buanli Khua Kipawlna 200\n⦁ Church of Jesus (KL) 50\n⦁ Ever Smile Ministry 50\n⦁ KL Adventist Church (Pudu) 50\n⦁ Myanmar Believers Fellowship (MBF) 150\n⦁ New Eden Ansai (KL) 200\n⦁ New Life for You Ministry 50\n⦁ Suanghoih National Organization 50\n⦁ Sunway Emmanuel Church 200\n⦁ Tauleng Khua Kipawlna 50\n⦁ Teeklui Innkuan Malaysia 100\n⦁ Tuimang Khua Kipawlna 50\n⦁ Vanglian Man City Zomi Fans 60\n⦁ Zing Dai Bang Album bawlte kiang pan 50\n⦁ Zion UPC Kepong 200\n⦁ Zomi Adventist Church 50\n⦁ Zomi Christian Fellowship (Banting) 200\n⦁ Zomi Christian Ministers Council 100\nHi bangin ZAM Thupuak abeisa kaal 53 sung kipelh vetlo a hawmkhiatna ding citpiakna hong nei mimal khempeuh, pawlpi te tung leh amunmun ah sum tampi bei a print te tungah ki lungdam mahmah hi. Na piakkhiatna hangun mi tampi in Thupuak simthei uh hi.\nUN pan Special Verification Process (SVP) lim sit mahmah uh\nTulaitak adiak in 2013-2014 kum a asylum-seek card ngahte Special Verification Process (SVP) limsit mahmah uh hi. Thu kidotna hoihtak a dawng kik theilo te a UN card laksak uh hi.\n⦁ Thong sung pan a agen teng/a lutcil lai a gen teng a dot kik teh a kibang a gen kik thei nawnlo teng,\n⦁ Tangthu a sau, acingin gen theilo teng,\n⦁ Kawlgam ciah kik leh a lauhuai lam a gen theilo teng.\nHih thu ah kua man hong huh theilo ding hi. Bang hang hiam cih leh na aw, na lim ki record bek thamlo in na gen khempeuh zong Computer sungah ki record hi.\nZum vai khat peuhpeuh na neih teh ahunlap in a theite na dot ding mangngilh ngei kei in.\n⦁ Pau Sian Thawng (Singunau), 22 June ni-in ACTS ah ki buaipih.\n⦁ Thang Len Thawn (Sezaang), Langh Sian Thang (Laaitui), Tuan Sian Mung (Tongsial) te Embassy ah ki buaipih.\n⦁ Mang Mang (Phaiza) Jinjang lockup ah ki buaipih.\n⦁ Dim Ngaih Mang (Kapteel), Lian Sian Muan (Kapteel), Dim Lawh Nuam (Mualnuam) te Dangwangi palik zum panin kitan khia thei.\n⦁ Kimboih (Lailui), Lun Cing (Tungzang), Vungnu (Pyidawtha) te /6/2015 ni-in Setapak palik zum pan kithumsak in sum beilo in hong suakta thei.\n⦁ Sing Gin Hau (Kapteel), 26 June ni-in ACTS Clinic ah ki buaipih.\n⦁ Khampi (Tuithang) nasepna ah kisu kha a, zato leh pu te kikaal lemlohna tuamtuam te vai ki buaipih in hoihtak zato kilak thei.\nKhuado Pawi ading Tukpeng (Football) tawh kilawmtatna Zomi League kipan kikta ding\nAbeisa 2014 in Zomi League ah pawlpi 8 panin Team 11 kipha hi. Tukum 2015 Khuado pawi adingin zong Malaysia gamsung a om Zomi pawlpi tuamtuam te khat le khat ki meltheih semsem na dingin kilawmtatna Tukpeng (football) suihna kibawl kik ding hi.\nKhuado ading Tukpeng kimawlna pen biakna pawlpi te bek pan hi ding hi. Pawlpi min tawh a kihel nuam khempeuh in ZAM zumpi ah July 12 a nunung pen sazian nong piak na dingun kong zasak uh hi. Kizopna ding ‘ 012 367 4665\nNu-le-pa omlo Refugee naupang 300 te\nIndonesia gam sunga khua khat ahi Aceh ah khangno Refugee 300 val nu-le-pa neilo in om uh hi. Hih khangnote pen a tamzaw Rohingya te hi-in, amau kigenna ah “Malaysia a ka nu-le-pa te uh a zong hi ungh, lamkaal ah hibang teng kituak kha ahih manin Indonesia gam sungah a awkcip hi ungh” ci uh hi.\nIndonesia gam sunga om UNHCR thuneipa Thomas Vargas in “Hih khangnote pen a innkuanpihte uh tawh kimuhsak ding UNHCR nasep masak pen ding khat hong suak hi” ci hi. Tulaitak UNHCR leh Red Cross te khut kilen in Refugee te lim takin huh uh hi. Indonesia kumpi tawh kithukim in pang khawm a Refugee te a innkuanpihte uh tawh a kimuh dong uh limtak kep ding thukimna suaikai khin uh a, tuabanah gamthumna atun uh ciang innteekte vangik a suan ahih lohna ding un neekzon theihna nasep tuamtuam zong sinsak ding uh a, amaute aa dingin zong hih nasepsiamna nei un hi leh lametna lian neizo tuam ding uh hi. Source : www.bernama.com\nTune Insurance aleinuam khempeuh in UNHCR zum pai kulnawnlo in ZAM ah nisim in kilei, ki bawlthei denta hi.\nZogam Salpha, ZRA/O Pu Mang Khan Khup (Ko Dany) Khuasak in June 23, 2015 ni-in Topa kiangah hong ciahsanna hangin adah akap khempeuh tawh ki bangin ZAM zumpi panin dahpihna ih pulak hi.\n⦁ KFC Jahor Bahru asem ding numei/pasal citak mi 30 kideih. Min pia masasa lut masa hi pah ding hi.\n⦁ Zam Za Dal (Yangon, GBC) in ZAM Thupuak ading RM30 hong pia ahih manin ki lungdam mahmah hi.\n⦁ Bawipi St (Tuikhiang) in ZAM Thupuak ading RM50 hong pia ahih manin ki lungdam mahmah hi.\n⦁ Lian Hau Tuang (Tungzang) in ZAM Thupuak ading RM50 hong pia ahih manin ki lungdam mahmah hi.\n⦁ Go Khan Tuang (Mualkawi) in ZAM Thupuak ading RM20 hong pia ahih manin ki lungdam mahmah hi.\nPrevious: Tulaai Leitung Thuthang Tuamtuam Updates June 26, 2015\nNext: Innteek lungsim ~ Zam Thuam


url: =Khaolak Wandee Hostel en Takua Pa - Hoteles.com\nPlaya de Nang Thong: 1 min a pie\nPlaya de Sunset: 1 min a pie\nKhao Lak: 3 min a pie\nPlaya de Pak Weep: 12,3 km\n¿Hay algún restaurante en Khaolak Wandee Hostel o en sus inmediaciones?\nSí. Entre los restaurantes cercanos se encuentran Bussaba (3 min a pie), Mojo (3 min a pie) y Gold Elephant Restaurant (5 min a pie).


url: =Ka phawkkhak vilval kanu kam – 10 :: ZOMI DAILY\nposted on 27 November 2014 at 9:13 am Lomkholna: Article, Paukhankap\nTan langh ka kah ding ciangin ka u tawh sangkah nuam lo-in zingsang sangpai hun sim in kibawl in ka kap den hi. Ka nu in ka pai nop na ding un ‘solek, leezin, kabasia’ cih bang tawh hong zol in sanginn ah hong kha zelzel hi. Ahi zongin ka nu ciah khit ciangin ka u tawh ka nu’ nung zui in ka ciah kik thei zel uh hi.\nZingsang khat ka nu in ka u tawh sanginn ah hong khak khit ciang in a nungzui in ka ciah kik uhi. Ka nu inn ciah nawn lo-in lo na kuan suak a, inn ka tun vua leh ka pa’n ciaang khat tawh nong na ngak hi.\n“No bang cia, hong ciah pahpah” ci-in a ciaang tawi tawh sat dingin hong kithawi hi. Ka u tawh sanginn lam ah ka leh taai kik uh hi. Ka pa in zong sanginn ka tun dong uh ka nung uh pan in ciaang tawh hong zui-a, ciah ngam nawn lo-in tua ni bup sang ka kah uh hi.\nNitak ka lup ding uh ciangin ka nu in ka u nau un hong sam in, “ No unau, banghang in sangkah nuam lo-in hih bangin om zelzel na hi uh hiam? Ko, na pa tawh ka neu lai un sang ka kah nop uh hangin na pu te, na pi te in sang kah ding hong phal lo ahih manin laipai khat zong sim thei lo hi ung. Ko na bat ding uh na pa tawh hong phal lo hi ung. Tu a kipan in sang kah nuam lo-in sang pan in hong ciah ciah nawn kei tapeuh un maw,” hong ci!\nTg. Pau Khan Kap\nPrevious: Makaipi mi 6 tawh Zingvai hawmzo dingmaw?\nNext: Rights and Responsibilities ~ Khat Thang\nTedim khuahun (21 January 2017) ~ Tedim Times\nMalaysia Factory khatah numei 172 te zawhthawh thutawh sila bangin nasem in kikhumcip ~ ZD


url: =REV. NGIAK ZA DIM’ TANGTHU (Zomi Numei Ordination Ngah Teng Tangthu). - Laibu Saal\nHome > Zomi Numei Ordination Ngah Teng Tangthu > REV. NGIAK ZA DIM’ TANGTHU (Zomi Numei Ordination Ngah Teng Tangthu).\nREV. NGIAK ZA DIM’ TANGTHU (Zomi Numei Ordination Ngah Teng Tangthu).\nREV. NGIAK ZA DIM’ TANGTHU\n(Zomi Numei Ordination Ngah Teng Tangthu)\nI. Pianna leh sangkahna\nRev. Ngiak Za Dim pen Tedimgam Thuklai khua a teeng Zamang beh Pa Son Khaw Cin leh Sumniang beh Lunteng suan Nu Thang Khaw Dimte sungpanin August 2, 1937 kumin Thuklai khua-ah suak hi. Pianpih laizom a nuai a bangin nei hi.\n1. Pa Suang Khaw Thawng + Nu Cing Za Dim, Tanu tapa 10 tawi uh a, tate zong zi nei pasal nei hi khin uh hi. Pa Suang Khaw Thawng pen a Pa’ kumpi nasepna Mindat pan a suak hi-in, Manglai tan 6 a sim zawh ciang galkap tumin, CSM tawh pension la hi.\n2. Captain On Za Cin Apa’ nasepna Sikkhauto hi-in Hakha ah November 22, 1932 suak in, sangkah a, tan 10 ong in, galkap tumin Captain a ngah zawh ciang Shan gam Maifalung pan vanleeng kia in si hi. Zi leh ta nei man lo tangval a si hi.\n3. Rev. Ngiak Za Dim - Thuklai Church Pastor\n4. Siama Neam Khaw Mang Health Sister\nA pa Nasepna Hakah pan 14.2.1940 kumin suak hi. Tan 10 a on zawh ciangin Mission Hospital Namkhamah Nurse Training kah hi. First posting Hakha hi-in 1968 kumin nasep kipan a, 2002 September in Sister tawh pension la hi.\nPa SK Gin Khaw Thawng tawh kiteenga tapa 3 leh tanu khat nei hi. Pasian thupha sangin tate pilna nei vive hi-in, Siavuan, Sangsia, Pasian nasem 2 a suak uh hi.\nSianu pen Thuklai sangah 1947-58 sung sangkah in tan 8 dong kah hi. A pa in 1949 August 16 ni-in sihsan a, a nu in 1991 February 16 ni-in sihsan hi.\nII. Lai Siangtho sangkahna leh nasepna\nSianu pen Lai Siangtho sang a kahma a neulai akipan biakna sungah a lawp a kin mahmah khat hi-in, Sunday School lam leh Numei lamah makai sem hi.\n1955 May 15 ni-in Rev. Za Khup in Ak-awmlui-ah tuiphum hi.\n1959-1962 sung Yangon Kawllai MICT sangah Lai Siangtho sinin zo hi.\n1.3.1962 panin Thuklai Tuuiphum Pawlpi ah numei lam leh Sunday School lam makaih in nasep kipan hi.\n1965-1971 sung Rev.Ngo Khaw Cin in TBA General Secretary a sep sung Thuklai leh Pumva Pawlpite ah huhsia semin mapang hi.\n1971-1974 sung Thuklai Tuiphum Pawlpi, Pumva Tuiphum Pawlpite ah Secretary sem hi.\n1974-1983 sung Rev.F Ngo Khaw Cin hong sih ciangin Thuklai, Pumva Pawlpite ah Pawlpi kem Pastor sem hi.\n1968-1974 (kum 7 sung) TBA gamsung numei lamah hunlang (parttime) in mapanga Sianu Cing Khaw Vung tawh semkhawm uh hi. Sianu Cing Khaw Vungin zum nasepteng semin, Sianu Ngiak Za Dimin khualzin lamsang tavuan la hi. Hih hunsung teng Tekim Lai Siangtho kiletkhiat hun hi-in endik. Committee sungah kihel ahih manin Pasian nasepna sungah “amanpha bel hun” in ngaihsun hi.\n1983-1991 February dong SRBA gamsungah Numei lam leh Sunday School lamah makai in kum 9 sung mapang kik hi.\n1992-1998 Thuklai leh Pumva Pawlpite-ah a thum veina Pastor sem kik hi.\n1998, January lst ni-in a sepzawh kum (36) a cin, ama pianzawh kum 60 cing ta ahih manin, thu cidam la cidam tawh pen-sion la hi.\nIII. Siampiza (Ordination) ngahna leh pahtawina\n1962 kum panin Thuklai Pawlpi ah nasep kipan hi. 1974 kumin Rev.F Ngo Khaw Cin in a sihsan ciang 1976 kum panin Ordination piak ding kivaihawm a, 1976 TBA kumcin kikhop Kapteel ah(Delegates) kingen hi. Zomi lakah numei Ordained om nailo ahih manin ngaihsut lai dingin kikoih hi. 1978 kumin ZBC Annual meet-ing Kawlpi ah kingen leuleu a, Convention in vaihawm theiloin a zang ding Pawlpi tawh kisai zaw ci-in Thuklai Pawlpi apkik uh hi. 1979 SRBA Annual meeting Lophei ah kigen leuleu a, Delegates mee a tamzaw ngah hita leh Sianu in sang zo loin nial hi. 1983 kum ciangin SRBA Ordination ngahsa Siateng samin Thuklai biakinn ah Sianu Ngiak Za Dim leh Sia Son Cin Pau Siampiza (Ordination) pia uh hi. Tua ni pen March 6, 1983 nipi ni hi.\nHih Siampiza piakna ah Rev. Mang Khaw Pau, Rev.E Tun Khaw Lian, Rev.E Ngin Khai, Rev.M Vai Pum leh Upa Mang Hau, Upa Mang Khaw Cin, Upa Mang Thawng, Upa Thawng Za Khai, Upa Kham Cin, Upa Ngin Khaw Thawngte kihel hi. Ordained Siatengin March 5,1983 sani ni-in thukikupna nei masa in, amau thukim khensatna tungtawn a kipia ahi hi. Zomi khempeuh lakah Numei Ordination ngah om nai mahmah lo, amah a masa pen himawk ahih manin ngaihsut hak akisa pha mahmah ding mah ahi hi. Ngah veve in, kipia veve hi.\nHih bangin Siampiza ngahna hangin kilungdampih, lamdang zong kisa veve ahih manin kipawlna tuamtuam, mun tuamtuam panin zong pahtawina nam tuamtuam kipiapia mai hi. 14.5.1983 kumin Kawlgambup Tuiphum Numei kipawl na(MBWF) panin moh leh niangtui, Ks . 500/_ pia uh hi. 13.11.1983 ZBWF panin Pastor puantualpi (Tamu Thahdo biakinn) pia uh hi. 25.2.1984 ni-in KVBWF in Tahan ah letsong tuamtuam pia in, mi 37 tuiphumsak uh hi. 8.4.1984 ni-in SRBWF in Buanmanah pahtawina leh letsong tuamtuam pia uh hi. 16.2.1985 ni-in TBWF in Gawngmualah pahtawina leh letsong tuamtuam pia uh hi.23.4.1988 ni-in ZBWF kum10 cinna Hakha ah pahtawina leh mi 5 tuiphumsakna nei uh hi. 5.12.1990 niin Judson hong tun kum 175 cinna pawi ah MBC geelna tawh pahtawina leh hun-uk sepsakna, khamkhi vui khat leh singlamteh piakna nei uh hi. 22.11. 1992 ni-in MBWF kum 35 cin phawkna tawh Shield khat pia uh hi. 31.1.1993 ni-in Thuklai Pawlpi in pahtawina leh letsong nam tuamtuam pia uh hi. 1997 October in Kawlgambup Khristian Kipawlna MCCWF panin pahtawina leh letsong pia uh hi.\n13.12.1998 ni-in Tedim Christian Fellowship vaihawmna tawh Ordained ngah masa ci-in beelkang khat leh laipi kipia hi. 15.2.1998 niin Pension lak hun ahih manin anbuksung kisam khempeuh SRBA numeite in pia uh hi. 24.4.1998 ni-in ZBWF kum 20 cinna Tahan Tuiphum Biakinn ah Shied thuappi 2 kipia hi. 1.4.1999 ni-in Zomi Christian kumzacin pawipi panin pahtawina Laipi kipia hi. 15.10.2000 ni-in TBWF kum 40 cinna CMBC biakinnah pahtawina leh letsong kipia hi.\nIV. Golden Jubilee Pawipi kibawlsak\nRev. Ngiak Za Dim pen Zomi lakah mi masa, numei Ordained ngah masa khat hihna tawh Thuklai pan USA a tung sanggamte 8 in pahtawi nuamin kikumin sumkhak uh a, Ks. 3,543,000/- pawipi bawlin ganlian 8 bang gawh dingin geel uh hi. Sianu in zong amah bek min puasak loin ama mai a sem Rev. Za Khup Centenary, Rev. F. Ngo Khaw Cin Diamond Jubilee leh ama’ Golden Jubilee min puasakin 19.12.2002 ni-in ganpi 5 bang go in, SRBA gamsung, Kawlzang pan, Khamtung mun tuamtuam pan kikaikhawmin pawi lianpi khaam hi. Lungdampih a, letsong, pahtawina a pia bekbek inn 150 val hi. Jubilee laibu hoih mahmah khat zong bawl uh hi. A bawlni ding zong Sianu in amah a it a huh apanpih den Dr. Lt Col. Suang Za Pau hong nusiat ni-in bawl hi. Hih Jubilee ni-in mun tuamtuam pan motor tampi, mi tampi pai-in uap thei ciat uh hi.\nV. Tagah sang phuatna\nSianu in pension a lak khit ciangin US a om Pu Lian Kamte nupa phutkhiat masakna tawh 1998 February 16 ni-in Rev. Ngiak Za Dim innah Tagah kepna Boarder neihna dingin SRBA kumcin kikhop a pai Upa makaiteng tawh thukikupna kinei hi. 1998 June kha in kihonga naupang 5 tawh pat ding ahi hi. Ks. 1000/- tawh inn kisap in, Sia Mang Kho Tual innah kum 4 a ki om khit ciangin Sweden huhna tawh tagah inn khat kilei hi. James 1:27; Paunak 19:17; 22:6; Thuhilhkikna 10:18 bulphuh uh hi. Hi bangin Siamanu in mapan khia a, amaban SRBA in zomtoto hi.\nVI. Hong nusiatna\nSianu pian kum 70 cinga hih hun sungah natna nam tuamtuam nei hi. Kawlpi khawngah zong kibawlin pai zel hi. A sih ding theikhol mahmah a, zong kihta tuan hiaulo hi. Siavuanten a natna nam tuamtuam a gen laitak Sianu in “tua zah gen in, khat bek zong nak sih ngap lua ing” ci ngei hi. Hi bangin damloin om toto a, January 12, 2007 zingsang 11:00 hunin Thuklai-ah hong nusia hi. 15 January 2007 1:00-4:00 hun sungin kivui a, SRBA gamsung Siate Upateng leh Zangpan Khampan a paito thei zahzah tawh limcitakin kivui hi. Innah biakpiakna akibawl khit ciangin Biakinn sungah hun kibawlpih hi. A luang zong Siateng, Upa makaiteng cih bangin a tuamtuamin kizawng hi. Department tuamtuam, kipawlna tuamtuam panin phawkna, khakna, lai tuamtuam leh lasakna tuamtuam kinei hi.\nAma’n hong nusiat hangin ama hihna in hong nuntakpih a, ama khekhap leh sepnasate in thu hong gengen lai hi. Zomi numei lakah Ordained ngah masa pen hi-in, numei Ordained ngah lakah hong nusia masa pen zong hi.\nZomi Numei Ordination Ngah Teng Tangthu\nRev. Job Nang Khaw Thawng\nMimal Taangthu Thuluui/Articles Zomi Numei Ordination Ngah Teng Tangthu\nItem Reviewed: REV. NGIAK ZA DIM’ TANGTHU (Zomi Numei Ordination Ngah Teng Tangthu). Description: Rating: 5 Reviewed By: Cinpu Zomi


url: =Dahpihna thupuak ~ Pa Thang Lian Mang (Gualnam) :: ZOMI DAILY\nposted on 8 April 2016 at 8:34 am Lomkholna: Dahpihna, News, Zomi\nKawlgam sung Phaiza khua pan in leitung nuntakna nopzawkna ding ngimna tawh USA gamah innkuan in a lal, Pa Thang Lian Mang (Gualnam) in sin natna leh tuap natna kigawm khawm, sung lam natna lian hangin nimit April 7, 2016 zanlam nai 2:40 am tulai tak in a tenna Buffalo khuapi, NY ah hong nusia hi. Leitung ah a nutsiat a zi leh tate tawh a kibangin Zomi Innkuan USA in nakpi takin dahpih in i thuakpih hi.\nPa Thang Lian Mang in leitung ah a it mahmah a zi leh a tate (pasal 1, numei 3) nusia in a belh Pasian kiangah a ma tangtawn gam dingah hong paisan a hihi.\nPa Thang Lian Mang tawh leitung ah hun nunung zat khop ding pen April 10, 2016 (Sunday) ni hi ding cih kiza hi. A ma omna pawlpi Zomi Christian Church- Buffalo i innteekna tawh hun kibawl ding cih zong kiza hi. Hanmuan hun gelna leh zat zia ding khempeuh zong a ma pawlpi in gel ding cih kiza hi.\nPa Thang Lian Mang in i biak Pasian kiang hong ciahsan ta a hih manin a dah a kap sanggam u le nau, a zi leh tate, nu le pa leh inn sung dongta khempeuh tungah hehnem siampa Khasiangtho in hehnepna hong piak ta sak ta hen!\nPrevious: Dahpihna thupuak ~ Pa. Thang Khan En (Lian Go Khup)\nNext: Kalkawm lunggulh manin na Kal mansuahken


url: = Tinaung Takluem 1 Corinth 4\nPathian Neisa Keam\n1 Christ naseam te le Pathian thuku a keam te bang in, mite in hong ngaisun tahen.\n2 Tuabek domngawl in neisa keam te sia a thuman mi hi kul hi.\n3 Ahihang note, a hibale mi khat in thu nong khen tu uh sia kei atu in thu nocik hilel hi: keima le keima zong thu ka kikhen bua hi.\n4 Keima thu in bangma ka he bua hi; thutang suasak na ka sang bua hi: ahihang Topa sia keima thukhen a hihi.\n5 Tua ahikom a huncin ma, Topa hongpai dong bangma thukhen heak vun, Topa in khuamial sung ah a ki phual te theampo sia khuavak sung ah hong paipui tu a, thinsung i ngaisutna te zong kilangsak tu hi: taciang mihing khatsim in Pathian i pokna sang tu hi.\n6 Suapui te awng, note in a ki atkholsa thu kantan in midang te ngaisun ngawl in, kote tung pan na sin thei natu uh in, ka neisa hi tekaakna te sia keima le Apollos tung ah ka koi hi; tabang in note sung ah kuama in khat le khat ki langpan in na ki phatsak natu uh a hihi.\n7 Banghangziam cile, nangma sia akua in midang sang in tumdang zaw in hong vawt ziam? taciang na san ngawl bang om ziam? tu in na sang ahile banghang in bangma a sang ngawl bang in ki suangtak ni ziam?\n8 Tu in note na ngil uh va hi, tu in na hau uh hi, kote ki hel ngawl in kumpi te bang in na uk uh hi: taciang kote zong note taw ka uk khop thei natu uh in, na uk takpi tu uh ka dei hi.\nTha Thu Ah Pa Dinmun\n9 Banghangziam cile that tu in ciangtan sa bang in ko sawltak te sia Pathian in a khakbel ah hong koi hi, ci ka ngaisun hi: banghangziam cile kote sia leitung, vantungmi te le mihing te mai ah et tu in hong vawt hi.\n10 Kote sia Christ atu in a mawmaw te ka hi uh hi, ahihang note sia Christ sung ah mipil te na hi uh hi; kote sia ka tha uh neam hi, ahihang note na tha uh hat hi; note sia a zatakhuai te na hi uh hi, ahihang kote sia zawnsak thuak te ka hi uh hi.\n11 Hi hun dong in kote sia ngilkial, dangtak, pum nguak, sat thuak le om natu meal nei ngawl in ka om uh hi;\n12 Koma khut vateak taw na ka seam uh hi: zawnsakna ka thuak uh ciang zong, thupha ka pia uh hi; hong ki vawtsiat ciang zong, ka thuak uh hi:\n13 Hong ki sonsiat ciang in, ka thum uh hi: kote sia leitung ah vansia bang in hong vawt uh hi, taciang tuni dongma in munphia na ninteak bang in ka om uh hi.\n14 Note hong maizumsak tu in hi thu te hong at hi ngawl khi hi, ahihang ka it ka tate bang in kidop natu kong pia hi.\n15 Banghangziam cile note in Christ sung ah hilna pia tul sawm nei na hi uh hang, Pa tampi na nei bua uh hi: banghangziam cile Christ Jesus sung ah lungdamna thupha tungtawn in ka nei tate na hi uh hi.\n16 Tua ahikom ka nuntak dan hong ette tavun, ci in kong thum hi.\n17 Hi thu hang in ka it le Topa sung ah ka muan ka tapa Timothy sia note kung ah kong paisak hi, ama in mun tatuam a om pawlpi tatuam ah ka hil bang in, Christ sung ah ka nuntakdan te hong hil tu hi.\n18 Tu in note kung ah hongpai ngawl tu bang in mi pawlkhat te kiphasak in om hi.\n19 Ahihang Topa deina a om le a hai ngawl in note kung ah kongpai tu hi, taciang a kiphasak te kam hi zaw ngawl in a vangletna thu ka he zaw tu hi.\n20 Banghangziam cile Pathian ngam sia kammal ah hi ngawl in, vangletna sung ah om hi.\n21 Bang dei nu ziam? note kung ah ciang uai taw hongpai tu khi ziam, a hibale itna le a nunneam thaa taw hongpai zaw tu khi ziam?


url: =Zomi Namni Muakna, Dr. L. Lam Khan Piang laikhaak\nZosuan Tuailai Khawmpi (2013) - Tedim lai aa Dr Piang ong laikhaak ong khaakkik leuleu ing.\nIt leh ngaih Zosuan Tuailaite aw,\nKa nek-leh-tak, pilna-siamna zong a ka vaithaamna Litui (Dilli/Delhi) zang pan Zogam suahlam a om Zomi Khangnoute email tungtawnin damin kong hopih hi. Tutung Sanggampa Hang Khan Lian tawh Zo Convention ding vai email tungtawn in ka kiho uh leh Zosuan Tuailai Khawmpi a ding khangnoute laikhak ding hong gelhin hong ci hi. Kei zong ka lunghimawh ten genna ding lemtang om ci-in ka nuam khinkhian hi, lai hong gelh bek hi lo in zong hong kihel sawm ning cikha liang ing. Tua zawh phetin ken zong Sanggamnu Mang Khan Cing ka hopih a, Tedim Khangnou khawmpi a ding lai nagelh nawp ding leh Zolai in hong lehkhiat sak ding hing ka ci a, aman hong gelh ning ci hi.\nEi Zomite Sak-leh-Khang ah i kikhen zongin, leitung mun tuamtuamah i hei zongin, sumnu-sumpa i lam zongin, pilna-siamna i sang zongin, singta tanggual i khup zongin, pupa satsa i Zogam zuunlo in i kitheihmawh bawl ni pen ‘kelbuh’ bangin Leitung maitangah zungkhakna neilo minam i suak ding hi. Gam i cih pen numei tawh na kiggenteh thei zel hi, tua hi a numei zong it bek it lo-in, kemin zuun zo peuh le hang a cihtheihna, a kilawmna, leh a siamna te hong suahkhia in midangte a dingin nopna leh lungdamna hong tun thei hi. Gelbawlin khuangbet bangin vuavua leng a hoih kimlai zong a siahuai pen hong suak ding hi. Tua mah bangin, zogam zong a cihtheihna, a kilawmna, leh a kicinna gah i lawh theihna dingin it bek hilo-in, kemin zuun le hang a kicinna hong kilang ding a, a sunga teng Zovontawite niang leh tai-in ki-innteng louteng ding hi.\nHun leh nite hong kikhen dungzui-in i Zogamah zong khuahunte, loukhawhzia, neek leh tak zonzia, khuasung leh gamsung kivaihawmzia, adangdangte (adgt.), hong kikhelna kimuthei hi. Pupate hun lai-in galmat-samat na kidem uh a, thazung-thatang leh galsiamna tawh galten simm ta se leh na nangin na nawhkik zo uh hi. Hunkhat lai-in, tuizum vaikang hong lianin, galkap thahatna tawh tuan a pupa satsa Zogam hong la-in hong ukhcip uh hi. Tua hunlai mahin, sangmangte honglutin i Zogam ah tungsianmang itna tongdam hong luan uh a, Zomi tampite nungzui suak in, tuni dongin a tamzaw Khristian kisuak ta hi. Tua hun a kipan in, i Zo ngeinate damdamin kinusia in, i suahtakna zong hong bei hiaihiai hi. Mikang kumpi hong ukhte in kampau leh awsuahzia tawh minam tuam bangkeek in hong khenin, eite in zong mitdel sialkhau letin len in i-beh leh phungte na ngawn kampau-awsuah tawkhat tuamzek leh minam tuam mah bangin i ngaihsun khialkha deep uh hi.\nVaikang kumpite ukhna hong bei ciangin, Zogam pen kumpigam nih eh thum hizaw in hong kikhen khong mawk a, a sawtlo in Zomite a dingin buaina lianpi hong suakden ta hi. Zogam tumhlam a omte in Democracy (mipi vaihawmna) tawh na khangkhia uh a, ahih hangin tu dongin zangsiam thei nai tuanlo uh hi. Tua ahih leh, Zogam suahlam a omte pen galkap ki-ukhna tawh kum 50 val bang na kivaihawm khin ta hi khong ahih manin, kumpi kivaihawmna in Democracy hong kizat ding pen limhtak kigin kholh ngai ding a, political party paizia zong limhtak theihtel kisam ding hi. Tua a dingin politics i ‘na-le-muh’ i ci hiam khat pen telsiam mahmah kisam ding a, diplomacy siamtak a zattheih ding kiphamawh hi. Tuma, Tedim in district a ngahloh thubang facebook pan ka sim ciangin, midangte ei a ding a zawldan leh zawh dingdan siam zolo i hih man hi dingin ka lamen hi. Democracy ah pen nambat kisam a ahih hangin lawmbawl siamna hang tawh zong i deih ngah thei veve hi.\nDemocracy tawh i kivaihawm ciangin i Zo paunak ,‘Nga-in a tam sihpih in mihingte in a tam hinpih hi’, cih bang hong dik tektek suak hi. Bangcik ciangin mihing hong tam hiam i cih leh, hong kigawm uh ciangin hong tam hi pah lel hi. Tua ahih manin ei sung bek hilo, i sanggam Lai, Matu, Kanpalet, adgt., tawh zong kithutuak in Kawlgambup Kumpi na ngawnin zong i thu hong zuih uh kiphamawh ding zahin pangkhawm ding a kisam ahi hi. Tuma district thu tawh kisai bang zong, bang ding a district khatbek hong kituhsak se uh hiam? Hawm cing lo pen ngetbeh a, kuamah piak lohphawt cih bang a hihdan om ding hi. Hih bang a, uital hon lak a saguhbawk khiat dan a kibawl pen kineu etvai zong sa ing. District a kibawl ciangin, development hoihzaw sem a omna ding leh vaihawmna a lamzang zawk seem na ding a hi hi. Tua ahih manin, hih bang a kitot-kielna ding vai pen hong om zel ding a, makaite in telsiam mahmah kisam ding hi. India kumpi hitaleh Kawl Kumpi hitaleh, amaute pen meigong a pasal in a go-gamhte nutsiat a a taisan tawh kibang hi inh, lauhthongna tawh kidim den uh hi. Kawlte in amau thahatna leh pilna tawh Kawlgambup a bawl khiat uh hi lo-in, vaikang kumpite goluah bek ahi uh hi. Tua mah bangin India zong vaite bawlkhiat zong hi tuan lo hi. Tua ahih manin, vaikang kumpi in amau hunlai a azat uh “divide and rule” policy pen a zat loh uh kiphamawh ding hi. Hih policy bekmah tawh vaikang kumpi in zong gamzapi a ukhzo hi bek hi, hih bangteng ahih manin makaite a dingin pilvang ding kisam mahmah hi.\nTulai lung hong phong mahmah thu-in, Zogam Suahlam hi-in Tumlam hitaleh, zolei sung piang go-gamh manpha tuamtuamte tohkhiat thu ahi hi. I Pupa satsa gam hi a, eimau gam hi na pi-in sen leh Kawlte in luak mang khin ding cih manglamin zong matding lauhuai zah dong ahi hi. Bang ci do ding? Bang ci nan ding? Cip pen tutmun pan gen ziau thei hi khollo hi. Midangte in bang ci do in nang uh hiam? Ka theih khak khat pen Nagate hihzia ahi hi. Nagaland ah hih bangin thautui zong dingin ONGC te (Govt. of India a) kipat sawm uh a, Seithekeima khua ah bu hongs a uh hi. NSCN te in dalin gamnuai panin vau uh a, kuamah bangmah semsak thei lo ahih manin ONGC te in khawl san phawt uh hi. Eite in zong bang hiam i hih ding om kha ding hi. Civil society tuamtuamte leh kipawlna tuamtuam i neihte in non-violence method tawh protest pen tawlngalo a panla in, tualo thautawi pawlin zong midangte hih bang hih kisam kha ding in lamen ing. A deih huai pen bel hi kei, ahi zongin pupa satsa Zogam suamhat buluhte in hong luhin khutzepin ding hithiat ding pen minam khat hihna omlo tawh hong kibang ding hi. Hih a nuai a bangin la dawng tawh kong gelhzaw hi.\nZolei-ah Dogal Lian e\nDogal lian e, kil bang khang e.\nSen leh kawlmang selung tuak in,\nVai leh temei lung kihual in-\nPhulipsa bang leisung khuat in,\nZolei sungpiang pupa go-gamh,\nLoutui bang zawl ding simthu lel e.\nTuli-tuitaw i heina pan,\nLeilu-leitaw i thaamna pan,\nAknou ciauliaute mah bangin,\nKamkei bangin i gialkhop ding,\nTunu‘n hai bang hong ngaklah e -\nPianna Zogam helkol sut dingin.\nPupa huaisa pianna Zolei,\nSingta lawh ding phalngam lang e.\nLawibang thannang lelliang’ Simthu\nSiamsil Khaubang sutsiamte in\nSelung tuak mapang khawmin\nZumkong-mangkong, UN dongah ko ni e\nVuisai bang lian Zolei dogal\nPalbang nang ding lungin gel leng\nLailunghiang e zotawi tanggualte\nBang tawh nawh, bang tawh khiang ding\nNamtem hiam maw piangdang kawlciang?\nVaimang siamsil siamna mah tawh cini e.\nTuan pupaten agen bangin:\nVai nunung guahsia in lap\nAkta mangkuan kitukitu.\nUnau melhaih Zovontawite\nDogal hang lang, lang lai-in e,\nKitu-kitu, kiel-kiel lai zen e.\nTakkheih! ci-in hanlung ciam ni.\nKamkei bang hang Zotawi tanggual\nNa awi ngam nam singdang luah ding-\nZolei sung’h piang leigo-gamh teng.\nPal bang nang ni, sa bang nawh ni,\nZolei dogal sen-kawl-temei-leh-vai lungtuak\nHih bangin i luahsa gam na ngawnah thu kinei zolo in, ei-leh-ei kivaihawmna na ngawn limhtak kinei lo a, i suahtakna hong laksak masa vaikangte in midang tungah hong khumziau uh ahih manin, gel ding, sak ding, kikup ding tam mahmah hi. A hi zongin Kawlgam ki-ukhna sung khamtungmite lakah kua lian pen ding cih bang peuh kituh zawsop. Minam sungah, a sanggamte a thuneih khumnuam a lungsim nei omna minam pen, minam hampha hilo-in minam dang a picingzawte nuai ah, om hamtang hi. Tua ahih manin, khamtungmite a kituah kei leh Kawlte a dingin hamphatna om ding a, khamtungmite a dingin supna lianpi hong tunkhin a, a siahuaizaw hong tungtung lai ding hi.\nMipil-misiamte in bang gen hiam i cih leh, ‘pilna pen van thupipen khat bang hong hi ding a, anei penpen in leitung a ukh ding hi’, na ci uh hi. Lai Siangtho (Paunak 4:7) in zong, ‘Pilna a thupi pen hi a, na neih khempeuh na beilawh zongin na zawn ding ahi hi’ na ci hi. Tua ahih manin, thuhaksa pipi tampi kituakto lai ding a, tua hun ciangin pilna bekin gualzawhna hong pia ding hi. Pilna ka cih ciangin, pianken pilna bek hong hi nawnlo a, theihna tawh zong a kizom pilna hi. Tu ciangin khangnoute in gamsung dante, Leitungbup dante, kivaipuakzia, mimal tanvou (Rights), cultural rights, Indigenous peoples’ rights, adgt., theih kiphamawh a, tua panin mailam kalsuanzia ding kikup tanghtangh hong kisam ding hi. Sia Kam Khaw Thang in hih bangin na gen ngei hi, ‘I pil kei zongin mipilte pinla kitang pih thei hi’, na kici hi, bang a cih nawpna hiam i cih leh mipilte in a pilna uh laibu ah hong gelh uh a, a sim nuam khempeuh in simin theithei uh hi.\nTuhun pen cihtakna, pilna, siamna, leh theihna tawh nasep hun hi ta hi. Facebook khong a utut gelh ziauziau tawh zong hong kibang nawn lo ding a, kipilsak tawm mawk tawh zong bang mah tan kitung lo ding hi. Sia Pau Khan En in ‘Ot maawkmawk theology’ a cihte bang pian pen, social leh politics lamah zong tua bang pian kitam mahmah khongin, dahhuai hi. Tua ahih manin, a neu-alian in pilna zongin, kikumkhawmin kalsuan khawm leng gualzawhna dial i khai zo ding uh hi.\nDr. L. Lam Khan Piang\n10/28/2015 09:43:18 pm\nThe key to great change is education. It not only helps a man in bringing change within himself but also gives him power to alter the world in a better manner and make it a better place to live in. However, change demands education.\n12/10/2015 12:22:19 am\n2/10/2016 02:22:28 am\nExceptionally intriguing! Truly extremely decent blog you :)\n3/7/2016 11:56:27 pm\n3/12/2016 03:35:15 pm\n3/12/2016 03:36:45 pm\n3/20/2016 02:32:31 am\n5/1/2016 05:14:02 am\nStunning, this article is truly great, with the goal that I can't say how upbeat feeling. The article make everything about the story delineates gushing with the best, and each development of the characters all compose so exact, let me see the waves energized.\n2/13/2018 07:03:37 pm


url: =Gatshamanim ~ Dim Lun Zam :: ZOMI DAILY\nposted on 30 January 2018 at 3:48 pm Lomkholna: Biakna, Dimlunzam, News\nHuan sung mun khatah suang abem alian sim khat om a tua tung munkhat pen aton agek leh akizim pian dan in om hi. Siapa in tua pang khat ah tudingin a khut tawh ong lak hi. Amah in tua suangpi i thu khat zong ong gen nailo phot hi.\n“Messiah pen gimna ong thuakma zan in hih Gethsemane huan sungah ama deihna khempeuh Pa deihna bang ahi dingin ap hi. Hih huan sung mah ah biakinn cingte amah man dingin ong pai uh hi. Tua ahih man in gimthuakna a kipatna taktak pen hih huan sung pan mah hi.”\nTua teng agen khit teh den a ka gen uh suang abang na pen lam ah athu ong hei hi. ” Hih mun ah sathau kigawi hi” Olive pen a tung pan in lengpei bang ahih suangtum tawh ki hual ki gawi in ki suzan sak ziahziah hi.” Tua bang in agawizan dikdek khit ciang bekin Olive thau ong piang khia thei pan hi. Hebrew te pau in Olive thau pen SHEMEN kici hi. ‘Gawi’ cih kammal pen GAT kici hi. ”Sathau gawina khat” cih pen Gatshemen or Gatshamanim(pl) kici hi.” “gatshamanim “cih kamal nazak teh bang dan in na za a? Theilo a maw. Gethsemane cih tawh ki bang sa ingh.\n“Hi lua hi. Tua mun pen sathau ki gawina mun hi. Messiah i haksatna tawh bangci bang in kisai ding ahi tam maw? Messiah cih zong sathau, olive thau shemen tawh ong ki memat zel ahi ve. Ahi zongin, sathau ong pian khiat na dingin kigawizan loh phamawh hi. Amasa in ama deihna ( will) pen gawizan phot in tua khit teh anuntak na ki gawizan hi.”\n“Tua ahih leh sathau in bang thu gen nuam ahi a leh?”\n“Lai siangtho in, sathau pen cidamna leh nuamna( joy) hi a asiangtho pen pen i zatna mun in kinilh( anointing) na hi pha pen hi. Sathau nilhna pen kumpite leh kamsangte bek tungah ki nilh hi. Tua ahih man in sathau pen tunglam pan aki bua Kha Siangtho etsakna hi.”\n“Tua ahih leh Olive gahte ong kigawizanna teh sathau ong luangkhia thei pan ci hi ve hang maw, Messiah pen Gethdemane ah ong kigawizan ciang beka a sathau ong luangkhia thei pan pen in i dam.nading, nuamna( joy) leh Kha Siangtho ki buahna ong piangsak cih na tawh ong ki zom ahi ve maw.”\n“Hi lua ei, Messiah ong ki gawizan a ong sihna in eite a ding in damna, nuamna… Leh Kha Siangtho ki buahna ong piang thei hi. Tua bang apian na dingin Gatshemanim, sathau ki gawina …. Gatsemane pan ong ki pan khia hi.\nThe mission: Tuni in Pasian a tawh ki tuaklo i deihna i utna te ama kiangah piakhia in la gawizan mang in. Tua ki gawizan na pan in Kha Siangtho sathau kidim sak in.\nLeviticus 8: 10_12; Luke 22: 39_44 Johnathan Cahn Day 53\nPrevious: Ki huam in! ~ Tdkhen\nNext: India, Delhi ah naungek kha 8 bekbek aphapan khat buanthuak


url: =Manon Parent The day photo Tik pas Jon Litorina cognitive path Regina Kopilevi Amatininku Uzeiga ciudad Vegafe 5 million visitors! Jovita Valaityte �vyn �s v �jas Lithuania Timelapse Gateway to the Baltics! What is VILNIUS My City You Know Nothing About Jacob's Cane Campsite Nidos kempingas Flower Market Hunters capital Medžiotojų sostin � Banchetto Musicale Restaurant''Esse'' eco tours Meetings in Tourism EXPO Japan Alauso Slenis Alaušo Sl �nis GUEST SUITE COMPLEX ��SAUL �S SL �NIS �� SUN VALLEY Jonava synagogue Literatų Street VILNIUS CITY FIESTA'2017 Sightseeing tour The day photo Žalias ratas The Clothing of Lithuania Minor Klaip �da region Corporate and VIP CONCIERGE services LES ECHOS Série limitée Dans les dunes de la Baltique - juillet Oksana Tochickaja Cycling through the Baltic States Lithuania A new experience Birstonas Birštonas Augustaiciai water mill Aukstaitija National Park Zirmunu bouling Dusetos Kupiskis Kupiškis Mindunai fishing museums LE next year Larisa Glebenkova Sean Penn Lithuania �� a new discovery Maury Povich Rita Petrikien � Orlovait Liskiava Monastery Ensemble Tour ��Lithuanian Experience �� 10 days 9 nights Baltic Highlights Kaunas Jazz Festival hill of crosses Tomas Sutkaitis Museum of the geology of Lithuania Restaurant Bajorų gūžta Money museum of the Bank of Lithuania Trakai and surroundings Europe for free Campers TRADITIONAL INTERNATIONAL BICYCLES ��VELOMARATHON 2016 Kernave EXHIBITION ��2015 The Old Healing Site Excursión de crucero a Tallin vilnius La Vanguardia - Lituania Online reservation Rentalcars Lithuanian Wild Club � in Trakai Visit Lithuania Travel Network


url: =Written by Rev. Thang En Hen\tMonday, 18 January 2010 23:56 Zomi Vontawite Hanthotna!!!\tKongit Zomi Vontawite aw, Zomite nidangpek aa kipan gaalhang minam aa leitung na ngawn ah a minthang ngeite ih hihna phawkkik in tulaitakaa midangte’ gam le lei-ah ahilo eima Zogam leitang tung teekteek dongah hong ki tawng/to [challenge] phamahmah ahihna thu pen ihsanggam gaalhang nihte’n a nuntaakna uh a hongpiakkhiatna dong-aa a gam leh a minam a itna uh ahonglah khiatna uh pan in a theikhiapan ka hihi. Hithu-ah a nuntaakna a hong piakhia ihsanggam it nihte a masapenpen in minphatna, pahtawina sangpen leh zahtaakna lianpen ih piamasa hi.Hehnep siampa Huhpa Khasiantho in a heh a kap teng hehnepna bucing nong na piaksak ta hen. Tu-in a thu phamahmah leh athukinpha mahmahkhat-aa ih ngaihsut ding ah ih pu ih pa hunlaipek pan-aa akilel ngeilo hih Meitei singnuai mite ei khanghun ah leh maikhang hunah zong ih biak PASIAN in cikmah in hong lelsaklo ding hi cih upna leh muanngamna tawh hangsantakin ihsisan a nunung pen a taak dongin Zogam leitangtung pan Meiteimi a kici himhim phialmang, notkhiamanggai mengmeng ding hihang! Eimau pantheihna a munmun tek pan in mapang khawmni ci-in kongzawn hi. Pasian’ naseem te’n thungetna tawh, Sumzongpaaizongte’n Sum le Paai tawh, Tangval thahatlai te’n Ngal le Tha tawh, cihbangdaan in ih pantheihna bangbang tekah mapang in mainawt in Zomi Khangno gaalhang te in ih sanggam it Pvt Taang Taang Thang Za Muan @Mark leh Pvt Taang Thang Min Lun @ Tiger te sisan phulatatak diing hihang! Nungkik ngeilo ee Zomi Vontawite! Gualzawhna in ih maimahmah ah hongngaakta hi. Hangsantak in maban zomto ding hihangh (Isa.41:10-13).\nPasian’ deihna tawh kituakkei ci ken, 1997 hiam khat in Nagaland police te leh Assamese police te a minam un avui atang tawh nithumsung ki naakkaap mahmah ngei uh hi. Eastern Theological College, Jorhat, Assam State, India ah B.D. ka kahhuamsung teng khat hi aa ka Naga lawmte khat in a nuai-a bang in hong gen hi. Pasian’ mizat mahmah Lotha Naga mimalkhat kiangah, Pasian in, “Na mite leh Assamese te kisia a hihmanin gamgii ah pai inla, an nelo tuidawnlo in thungetsak in; ka hong ciahsakkik hundong na kilehkik keidinghi hong ci-in; tua leh kei zong paipah vingveng in ka thu-ngah bang a kavasep leh nithumna ni sunlang khit teh Pasian in, “Kicingtahi ciah-in ci-in hongsawlleuleu teh ka ciah leh na vengtakpi in kilemna bawl ana sawmta uhahi” cii hi.\nTuatung in Assamese te amilip in tamzaw thamtham na pi-in, kilemding ngen masa uh-aa a nuai-a bang in thukhupna khat nei-in kigen kikhi. “Assamese te ii muhna ah Nagaland pan in thautawi vive gaalhang a tulza simin hong kuansuk ziahziah in ka mu uh in zokeini” ci-in ki genkikhi. Nithumsung a sawtna ah Assamese te 600 pan 700 kikaal asi dingdaan in kigenhi. Leitung theihkhaakpih ma in kilemnang in Assamese te’n kunkik masa ahihman in kilem kikpah uhhi.\nMii a-ommuang khat va sugawpni a ci ka hihlohlam ih theih tek ahihi. Mi akilalsak te in ih gam ih lei hong tuatcil sak tazen hilo ahi hiam? Zomi ka itna ka lahkhiatna’ng mun, Zomi na itna na lahkhiatna’ng mun a hihi. Hithupiang ka sim kawmkawm in ka thangpai-in kakhitui luanghi. TOPA’N Meitei gamnuaimi te a veksek un Zogam leitang tung pan kinot khia manggai leh cikmahhun in hong siikkik ngamngei nawnloh/ hongsiikkik zawhngeinawnloh nang in thuka ngen hi. Pastor te akipan Zomi Biakna naseem khempeuh in antang in ih omna muntek pan in thungetsak ding hihangh! Moses pen biakna makai leh gam makai hi-aa amipih Israelte a itman in Pasian in a naseem in zangh theipan bekhi. Minam itlo pii in Pasian naseem hi ing ci ngamlai ding ih hihiam. Zomi Pasian’ naseem khempeuh aw, ZRA leh ZRO a kipan Zomi te gaalmai ah a ding khempeuh te a ding in thu ngetsak ni! Ih minam ih itna lakkhia tatak ta ni! TOPA’N gualzawhna thupha a khang akhang in hong pia ta hen. A nunungpenin ka gennop inah, Zomi Iskariot [Siakazuh]pawlte in amipih a sanggam te zuaknawnkei tahen, a itkei phial le zong zuakngamnawn kei beekhen. Abel sisan Pasian kiangah a kiko bangngei in ih it sanggam te-nih ii sisan Pasian kiang ah ki ko khintadinghi. Aminamte tua bang-aa azuakngam te’n a kilawm akituakbangin aluang abaan mah in asawndongin siansuah baihmahmah kullodingmaw! Guaite aw, tupan kipan khat le khat kikhual kithuhualkik tatakta ni-in, Phualva bang-aa ih pu ih pa te ki-itna mabaanzom in mainawt khawm mapang khawm aa ih sisan a nunung penpen a taakdong in nungkiklo, tonkiklo in gaalphualah lutciat ni! Ih guallelhna lampii gualzawh paisuakna tawh ih totkik zawhna ding, ih gam ih lei ih hutsuak zawhna dingin ih biak PASIAN in kithuhual-aa ih thungetna leh ma ihpan khopna tungtawn in na hongseem tatak tahen. Amen.\nKhazih leh Minam Itna sungah,\nRev. Thang En Hen\nDoctorate Candidate [Ecumenics]\n Hi pen Thungben [Thangben] Lotha Naga, ka B.D. first year kum aa upgraded student category tawh second year pan honglut khat,ii hong genna ahihi.  Thungben [Thangben] Lotha Naga\ndik geih....paih ding a om kei. Zomi,Zogam tangval..."No Retreat No Surrender" Pu Pa gam lei...Pasian hong piak gamlei...It in.Ching in,kem ni. IN GOD WE TRUST.\tJanuary 20, 2010\nLast Updated ( Tuesday, 19 January 2010 05:01 )


url: =Kumpi Nihnate 11 | Siantongluan.net\nKumpi Nihnate 11\nKumpi Nihnate 11 |\nAhaziah nu Athaliah in a tapa a sihna a theih ciangin amah kipanin kumpi innkuan khempeuh thatsak hi.\nAhih hangin Ahaziah sanggamnu, Kumpi Joram tanu Jehosheba in Ahaziah tapa Joash la-in, thah dingin a kikoih kumpipa tapate lak panin amah gukhia a, biakinn sung lupna inndei sungah amah leh a cingnu a koih hi. Tua bangin tuanu in Athaliah kiang panin amah seel a, tua ahih manin amah kithat khalo hi.\nAthaliah in Israel gamsungah a uk sungteng a cingnu tawh amah kum guk sung omin Topa biakinn sungah a bu hi.\nAhih hangin a kum sagihna kumin siampi Jehoiada in mi sawlin Kar mite leh kumpi inncing a ukte kiangah paisak a, Topa biakinnsung ama kiangah samsak hi. Tua ciangin amah in amaute tungah a ngaihsutna genin Topa biakinn sungah kiciamna khat bawl uh a, amah in amaute kiangah kumpipa tapa a lak hi.\nTua ciangin amah in amaute thu pia a, "Note hih bangin na gamta ding uh hi: Sabbath ni-in nasep pengin kumpipa inn a cing no seh thumah sehkhatte in\n(adang seh thumah sehkhatte Sur kulhkongpi-ah omin adang seh thumah sehkhatte a cingte nung kulhkongpi-ah om hi) kumpi inn na cing ding uh hi.\nTua ciangin Sabbath ni-in na semin Topa biakinn a cing no a khennihte in\nna khutsung uhah na hiam ciat uh tawh kumpi Joash na cing ding uh hi. Note kiang nai-ah a hong pai peuhpeuh kithat ding hi. Kumpipa a paikhiat ciang leh a sungtum ciangin amah na cing ding uh hi," a ci hi.\nA ukte in siampi Jehoiada thupiak khempeuh bangin hih uh a, Sabbath ni-in nasep a sem dingte tawh Sabbath ni-in ama mi nasep a peng dingte hong paipih ciat uh a, siampi Jehoiada kiangah hong tung uh hi.\nTua ciangin siampipa in a ukte tungah Topa biakinn sungah a om David-a ahi teipite leh lumte a pia hi.\nTua ciangin biakinn leitaw lampang, biakna tau leh biakinn kimkotah mi khempeuh a khut uhah a hiam ciat uh tawh a cingin a ding uh hi.\nTua ciangin amah in kumpipa tapa paikhiatpihin, ama lu tungah kumpi lukhu khusak a, kumpi hihna tecipanna lai amah a pia hi. Tua ciangin amaute in amah kumpi hi, ci-in taangko-in amah sathau a nilh uh hi. Tua ciangin amaute in a khut uh bengin, "Kumpipa khansau hen!" a ci uh hi.\nAthaliah in a cingte leh mite gamlumna a zak ciangin mite kiang Topa biakinn sungah a pai hi.\nAmah a khuadak ciangin a ngeina ding bangin biakna song gei-ah kumpi thakpa dingin, kumpipa gei-ah a ukte leh peengkul tumte om a, tua gammi khempeuh in lungdamin peengkul na tum uh hi. Tua ciangin Athaliah in a puante balkekin kiko a, "Sawmsimna! Sawmsimna!" a ci hi.\nTua ciangin siampi Jehoiada in galkap a ukte thu pia-in, "A pua-ah tuanu paikhiatpih un. Amah a panpih peuhmah namsau tawh that un," a ci hi. Bang hang hiam cih leh siampipa in, "Topa biakinn sungah amah that kei un," a ci hi.\nTua ahih ciangin amaute in tuanu man uh a, Kumpipa inn lutna Sakol Kongpi a tun ciangin tua lai-ah amah kithat hi.\nTua ciangin Jehoiada in amaute Topa mi ahihna ding uh Topa leh kumpipa leh mite kikalah thuciamna khat bawl a, kumpipa leh mite kikalah zong a bawl hi.\nTua ciangin tua gammi khempeuh Baal biakinn-ah pai-in a biakinn a phelkek uh hi. A biakna taute leh a milimte amaute in sukham uh a, amaute in biakna taute mai-ah Baal siampi Mattan a that uh hi. Tua ciangin siampipa in Topa biakinn-ah galvilte a koih hi.\nTua ciangin amah in a ukte, a cingte, leh tua gammi khempeuh kaikhawm hi. Tua ciangin amaute in Topa biakinn panin kumpipa paipihsuk uh a, a Cingte Kongpi tawnin kumpipa inn-ah a pai uh hi. Tua ciangin kumpite kumpi tokhom tungah amah hong tu hi.\nTua ahih ciangin tua gammi khempeuh a lungdam uh hi. Kumpipa inn-ah namsau tawh Athaliah a kithah khit ciangin khuapi sung a gamdai hi.\nJoash in uk ding a kipat ciangin ama khan kum sagih pha pan hi.\nTedim Lai Siangtho / Laibu: Kumpi Nihnate 11


url: =MSS 9: Khrisian Laibu ahilo khat tawh Gupkhiat - Zomi Adventist Innkuan\nEast-Central Africa Division November 30\nAfrica nisuahnalam gam sungah Lai Siangtho hoih takin a sinna uh hangin mi tampitakte Seventh-day Adventist sungah hong lut uh hi.\nElijah zong khristian hi lo napi Lai Siangtho hoihtak in a sinna panin Adventist hong suak hi.\nKhrisian ahi lo innkuan sungpanin Elijah khangkhia a, Africa Nisuahnalam gam sung aa, a sangkahna ah pil mahmah hi. Biakna tawh kisai subject pen limsin phadiak in, Nisuahna gamlaizang lam a om University mun thum ah degree la kawikawi hi. A gam vua dingin biakna makaipi khat dinmun dong hong tungto ta a, mundangah mission nasepna ah makaipi hong suak hi.\nHimah taleh Italy ah biakna vai-in khat vei a va zin lai-in Rom khuapi sungah a lut ciangin inn sung baangtungte ah Pasian in mihingte Sabbath ni-in a tawlngak ding a sawlnate amuh ciangin a lungsim sungah dotna khat hong suak hi. Sabbath ni pen Saturday ni ahihlam zong Lai Siangtho tungtawnin a theihsa ahi hi. Tu-in Rom khuasungah Sunday ni-in saiite kikhak in biakinn ah a kikhopna uh a mu hi.\nBanghiam khat in Elijah lungmang sak hi. Italy gamsungah a zinna tuamtuam te ah, tanglai mun minthangte a et kawikawina ah, Jesu Jordan Gun sungah a ki tuiphum mah bangin mite tui sungah a kiphumna uh limte a mu hi. Ahizongin tu-in a maute a makaih mite in, tui kiphumna ki zangh nawnlo in, tui thehna kizangh zaw ahihna a gen ciangin lamdang samahmah uh hi. Tua bangin tuiphumna tangin tuithehna a kizatnading sawlna Lai Siangtho sungah muzolo hi.\nTua bangin Elijah a inn ah hong tunkik ciangin, a ma’ Lai Siangtho sungah a lian 6 na sunga, Jesu thu kigenna hong simsuk kik hi. Adiakdiak in alian 19 na sung leh Ellen White gelh, “Khangcin lungdeih” hong etkaak hi. Ama’ nuntak sung kum 40 bang a phakna sungah, kua man’ Jesu thu peuhmah Elijah’ kiangah va genpih ngei lo hi. Ama’ theihna ah Jesu pen kamsang lian khat bek in thei lel a, mi mawkmawk khat mah bang bek in ngaihsun hi. Tu-in ahihleh ama’ Lai Siangtho sung a sim ciangin, Jesu Pasian ahihna, A sihna, Na khempeuh a piansak theih nadingin vangliatna aneihna, leh leitungah a om lai-a nalamdang abawlnate sim suksuk hi. Alian thum sung a, a neu 45, 46 a sim khak ciangin Jesu pen Pasian taktak ahihna mu aa, lamdang samahmah hi.\nA Lai Siangtho honsa in koih in, Isaiah 9:6 sung a “Banghanghiam cihleh eite’ adingin naungek khat hong suak a, eite tungah tapa khat hong kipia hi. Amah pen eite hong ukpa hi ding a, ama’ min pen Lamdang, Thulakpa, Vanglian Pasian, Tawntung Pa, Nopsakna Kumpi, kici ding hi” cih tawh hoihtakin enkaak khawm hi. Tua bangin a kantel khit ciangin a lungsim khempeuh tawh, Jesu biak dingin khentat pah hi.\n“Ka Lai Siangtho in Jesu pen Pasian ahihna leh Piangsakpa a hihna hong laktel thei ahih manin ka Honpa leh Tanpa in ka sang pah hi,” ci-in thudongte tungah genkik hi. “Hih thu tawh kisai-in kuamah’n kei kiangah hong hilh ngei lo hi” ci hi.\nTua bangin Elijah in Jesu thu kicing zaw in a teltheih nadingin pawlpi khat hong zongg pah hi. Nidang a lamkabom khawngah biakna tuamtuamte pasian’ thu kikupna (dialogues)te hong phawk kik a, tua te lakah Khrisian pawlpi tuamtuamte zong kihel thei in, Adventist pastorte zong kihel zel ahihlam phawk kik hi.\n“Khrisian pawlpi dangdangte sangin Adventists te in Jesu Pasian ahihna ka mite’ tungah nak telgen theih zawtham uh hi,” ci hi.\nTua manin, Saturday ni khat, Adventist biakinn khat ah va kikhawm hi.\nAsawt lo in azi a tate tawh khua dang khat ah a kituah nading uh thu hong om hi. Elijah in Khrisian biakna a upna hangin a beh a phungte in thah a sawm man a khualal ahi hi.\nA pem na uh tua khuapi thak ah Sabbath masa ni in, East-Central Africa Division sungah executive secretary sem ahi Alain Coralie in nipikaal nih sung effort bawl a kipat hun tawh kituak lian hi. Effort a man ciangin Elijah leh a zi Josephine te nupa in, Jordan gun sungah Jesu a ki tuiphum ngiat mah bangin, tui sungah ki phum ngiatna tawh a upna uh hong lakkhia uh hi.\nTu-in Elijah kum 50 pha ta a, Jesu thu a za ngei nai ngiat lo te’ kiangah lawptak leh hanciamtakin thu hilh hi. Ama’ effort bawlna leh laibu zuakna hangin mi tampitakte hong ki tuiphum uh hi. Tua banah a omna pawlpi ah deacon zong sem lai hi.\n“Filippi 3:7-14 sungah leitung nate leh hamphatna khempeuh Jesu i upna hangin i supngam ding ahi hi. Tua hang mah in ka behlephung mah zong a nusia ka hi hi” Elijah in ci hi. “Tua ban ah ka pilsinna university te a kipan ka degree thupi teng leh biakna lamah ka thuneihna, ka vaang neihna khem peuh ka nusia hi. Bek tham loh in gam lian thum panin ka biakna nasepna hangin khasum mun thum pan a ka ngah teng zong ka sumh ngam hi. Jesu bek ka mitsuan ta hi” ci hi.\nAma’ tangthu a za ngei mite’ kiangah, “Note khempeuh in zong na mawhna uh kisiik kik in Jesu bek mitsuan in, gupkhiatna na ngah nadingun kong lunggulh mahmah hi,” ci hi.\nPrev post MSS 9: စစ်ဆေးခြင်း၊ ဒုက္ခဆင်းရဲခြင်းနှင့်စာရင်းများ\nNext post HSS 9: FIAHNA, MANGANNA LEH TIHDUHDAHNA


url: =A Thokik Zeisu kammal masa 7 te ~ Sia Pau Khai :: ZOMI DAILY\nposted on 17 April 2017 at 11:15 pm UTC+9:30 Lomkholna: Article, Biakna, Paukhai\nZeisu in athawhkik khit ciangin athupi mahmah kammal 7 honggen masa a, tuate in inuntakna hong khamuang sak mahmah hi.\n1- Banghangin kap nahi uhhiam ci hi. John 20:15.\nZeisu in amahangin akapte pen angaihsut ciangin Zeisu aomnawnloh manin akap uh amuh ciangin kapnawn kei un keimah in note kahna kongdawng ding hi cih alahna ahihi. Zeisu pen eite lungkhamna khempeuh aphi ( answer) ahihi. Kua zong nahi uh hiam cilai hi, azonpa un Zeisu amuhnak leh lungkhamna khempeuh vengding cihna ahihi.\n2- Dammaw , Laukei un ci hi. Matt 28:9.\nZeisu in dahmel lua sa ahih manin Dammaw cih ahopih ciangin keimah in damna mangpa kahihi cih alahna ahihi. Laukei in acih ciangin kei ka omnak leh note adingin bangmah launa ding om lo cihna hihi..Tuni in zong Zeisu in mimal kim tungah Dammaw hongci lai a idawntheih nakleh damna bukim hongpia ding hi.\n3- Banggen na hi uhhiam ci hi. Luke 24:17.\nEmmaus pen Jerusalem pan tai 7 agamlatna ah minih lampai uhhi. Thudang agen hipeuhmah leh Zeisu kilang hetlo dinga, ahizongin Zeisu vangliatna thu bekbek gen uh ahih manin Zeisu akilang ahihi. Inuntakna sungah Ei mihing thu leh ihamsatna teng igen gen laiteng Zeisu hong kilang thei mahmah lo a ahizongin Zeisu vangliatna leh hongitna thu igen ciangin Zeisu hong kilang pahpah ahihi. Zeisu pen hongkilang pah takei leh hongtonden na hihi,akilat theihna dingin imathu limgen ni.\n4- Nopna ngahta un ci hi. John 20:19,22.\nNungzui te inndei sungah kong kikalh khum in lautakin a omlai takin kongkhak om takei leh Zeisu amaute laizang ah om thei veve a,nopna ngahta un ci hi. Inuntakna sungah ikalsuanna ding lampi leh kongkhak kihong aomhetloh laitakin Zeisu maipha ngahpeuh leng kongkhak hongom ma in Zeisu hongom dinga, Zeisu hong om peuhleh kongkhak thak hongom pah ding hi.\n5- Leitung khempeuh ah vakkawikawi unla Lungdamna thu na hilh un ci hi. Matt 28:19-20.\nZeisu in Lungdamna gospel thu tangko dingin tavuan hongpia hi. Lungdamna gospel nasepna sungah akikhel kha peuhpeuh te tungah Zeisu alungdam mahmah ahih manin aituam bawl pahpah hi. Tuni Pasian thu um te leh Pasian nasem khempeuh te nasepding athupi penpen in Lungdamna thu tangko ding ahihi. Hih Lungdamna thutangkona ah, agen ,asawl , athungen cihbangin Topa hongkoihna kibanglo hi. Hong koihna munmun ah Lungkimtakin isepding ahihi.\n6- Ngasa na man uh hiam ci hi. John 21:5.\nZeisu nung azui denden Peter ten Zeisu sihsungin ngen na mankik uh a, ngasa matding hongkipan kik sawm uh hi. Ngen tawh ngasa amatsawm hangin bangmah ngasa manhetlo hi. Zeisu in hehhetlo in ngasa naman uh hiam acih bek hilo in angasa matna dingun lamlak a, lawhcing sak mahmah hi. Zeisu in ngasa akhut uh tawh amatsak bek hilo in , ngasa leh khomun aminsa in pia lai hi. A ngen tawh ngasa 153 mansak a, angen keek dekta napin keek saklo hi. Peter pen Zeisu in kei nongit hiam ci-in thum vei dong hi. Zeisu in ngen it nawnlo ding ,ngasa itnawnlo dingin Zeisu it ding , Zeisu itte itding in vaihawmsak hi.\n7- Jerusalem nusia kei unla, kapa kamciam nangak un ci hi. Sawltak 1:4.\nZeisu in thu ummite in akamciam Khasiangtho angak zawhloh khakding uh lunghimawh ahih manin Jerusalem na nusia kei unla, Kapa in keitungah hongciam Khasiangtho bangin kongpai kik dong na ngak un ci hi. Tuni in eite zong Topa in huhpa Khasiangtho hongpia nuam den a, ahizongin ngakding honggeelsak den zel hi. Ngakzo leng kamciam kimu thei den hi.\nAtunga Zeisu kammal 7 tengin mimal kimtungah honghopih henla, avanglian Zeisu thawhkikna thupha in hongtuam tahen.\nSiai Pau Khai\nPrevious: Malaysia Wisma Bernama ah Bomb om ci’n ki patau mahmah ~ ZD\nNext: Portugal gamah vanleng khat vandawn ah puakkham in kiasuk, mi 4 si ~ ZD


url: =Kim Jong Nam thahna ah akihel Vietnam gammi Doan Thi Huong thu tawmkhat ~ ZD :: ZOMI DAILY\nposted on 2 March 2017 at 4:14 pm Lomkholna: News, Sawltak, World\nMalaysia KL Airport sung Kim Jong Nam thahna ah akihel numei nihte lakah khatpen Vietnam gammi ahihi. Amin Doan Thi Huong hi a, kum 28 phakhin hi. Vietnam gam ii khuapi ahi Hanoi City sung aom “Hanoi Medical University” ah zatuilam pilna sinin sang akah ngeikhat ahihi.\nChina Press te pulakkhiatna ah Doan Thi Huong pen University ah Pharmacy zatuilamsang kum 5 sungbang asinin sangkah ngei cihi. Apianna khua ahihleh khuaneukhat hi a, Hanoi City panin 90km bang agamlatna ah aom Nam Dinh khua ah asuak ahihi.\nApianna khua ah avengte khat ii genna ah Doan Thi Huong pen University ah Pharmacy pilna sinding in azinkhiatpen sawtsimta cihi. Kum 5 sung Pharmacy zatuilamsang pilna sin cih kathei a, ahi zongin Degree ngahmah ngahlo cih katheiciankei ci’n avengpa in genkhia hi.\nAvengpa in Doan Thi Huong te innkuanpen atheihzawh kum 40 bang valkhin a, nungdiak in KLIA2 sungah Kim Jong Nam “VX nerve agent” tawh kisuamlum cih Media tuamtuam in agen ciangin Doan Thi Huong akihellam kathei a, lamdang kasa mahmah ci’n avengpa in genkhia hi.\nAneutung panin katheih hih Doan Thi Huong in mihingkhat thahlupngam nading zahdong in lungtang neiding in ka umkei ci’n genbeh hi.\nBanghanghiam cihleh Doan Thi Huong pen alungnem, mihehpih thei khat hi a, apianpih lungsim puakzia pen bangmah in khelzo pakloding cihi. Tuaban ah University ah asin zatuilamsang tawh kisai pilna Pharmaceutical Knowledge pen mithahlup nading in zangdingin ka umkei cihi.\nDoan Thi Huong pen akhua panin azinkhiatzawh asawt hangin innkuanpih meltheih tanau tetawh kimukhawm dingin ciahtheizel cihi. Apa pen galkaplui hi a, Vietnam War lai in akhe langkhat kitan hi. Anu pen 2014 kum in si ahih manin, apa in zikik nei hi.\nThukhenzum in mithat in mawhhi acih hangin hih numeino pen migiding in ka ummawh hi ci’n avengpa in genkhia hi.\nDoan Thi Huong tawh thu akibawlkhawm ahi Indonesia gammi Siti Aisyah ii anu apa tezong atanu vaitawh lunghimawh mahmah uh a, ahehnemding, Moral Support piading in Malaysia ah zinsawm uh cih kiza hi.\nSiti Aisyah innkuanpih te’nzong ka tanu uh amigi mahmah khat hi a, hihvai tawh kisai in atanu asuahtaktheih nadingin kasum neihkhempeuh uhleh neihsa innlehlo te zuakin Lawyer kawmin ka hanciamding uhhi ci’n genkhia hi. ZD Sawltak #zomidaily\nPrevious: Naupangno kum 2 bek aphapan khat mawtaw sungah ki nusiacip in si ~ ZD\nNext: Malaysia leh North Korea kizopna siasemsem, Free Visa phiatta ~ ZD


url: =Myanmar President: Gambup Lutangpi U Htin Kyaw Zogam hongzin ~ Zingsol :: ZOMI DAILY\nposted on 19 February 2017 at 4:33 pm Lomkholna: News, Zingsol, Zomi\nTonzang Khuanu,khuapa te in Tedim District ngah zawh nading Ngetsak\nTonzang – Feb 19 :: Myanmar Gambup Luntangpi U Htin Kyaw le apawl te tuni in Zogam, Tonzang khua ah hong tung a, mipi tawh kimuh khopna ah Tonzang khua’nu, Khua’pa te in lunggulhna pulakna ah Tedim District ngah zawh nading ngetsak uh hi cih thu kiza hi.\nTua pulakna sung ah, Tonzang le Cikha khua pan mipi te in District zum ahi Falam tawh kizopna pen Tonzang pan Tai 102, Cikha pan Tai 155 haksapi in kizom kul a lampi haksatna, zumvai paivai haksatna tampi om ahih man in, Tonzang pan Tain 27 bek akigam la ahi Tedim Township pen District in hong vaihawm saknading nen uh hi.\nTua ban ah, Cikha-Khampat lampi pen Zogam le Sagain gamke kizopna ding huntomno sung in akitunna lampi ahih man in, Cikha-Khampat kizopna ding a dal hi Meitun gun ah Pi 450 Leipi khat hong phahsak na ding.\nTonzang khua kim khua pam pan khangno te in khua le tu i khantohna ding akisam Technological pilna te sin thei in, khua le tui mah ah zat kik theih nading in Kumpi vaihawmna ah Technological High School khat hong vaihawm sak nading cih zong zong ngen uh hi.\nKumpi zum tuamtuam lam pan in zong lunggulhna te pulakna kinei a, Zato lam pan in Dal Khai Rural Health Centre puah phat sak nading, Bapi ah RHC khat a kilam nading, Sang lam pan Tonzang Sangpi ading Pi 90×40 RC Dawl Nih Sanginn lamsak nading cih te ngen uh hi cih thu kiza hi.\nGambup Lutangpi U Htin Kyaw pen Zomi Nam Ni hong piankhiatna khua Falam ah Kum 69 cinna Zomi Nam Ni uap ding le Falam khua sat zawh Kum 125 cin Jubilee muakna in hong zin hi a, khanglam Zosuan te lam ah zong zin suak ding in kilamen hi.\nAmah pen NLD pan hi a, kua mah upmawh loh in Daw Aung San Suu Kyi vaihawmna tawh Myanmar Gambup Lutangpi in a kitel ahi hi. Abeisa 2015 kum Zogam Mencip dongtuak lai in zong Daw Khin Kyi Foundation min tawh Zogam ah Solar bawlsak ding in hong pai ngei hi.\n2017 Kum February pen Zogam ading a thulamdang mahmah khat hi a, February 5 ni in Gambup Lutang nih, Zosuan sung pan Myanmar Gam ah Lutangpi a sem masa ahi Pu Henry Van Thio le U Lian Mangpi te Zogam hong zin khit zawh ni 20 sung in Gambup a lianpen Lutangpi zong Zogam hong zin thei ahi hi. By ZINGSOL Tanute/ Photo: Siapi Mungno FB\nPrevious: Malaysia Dungun District sungah mawtaw thum kiphukha, mikhat si ~ ZD\nNext: Myanmar President le ulian te’n Tonzang ah khuanu khuapa te ngetna a vaihawm sakziading pulak kikna